Βέλτιστες πρακτικές για τη διαχείριση της σύγκρουσης μεταξύ μεγάλων σαρκοφάγων και αγροτικής οικονομίας - PDF\nDownload "Βέλτιστες πρακτικές για τη διαχείριση της σύγκρουσης μεταξύ μεγάλων σαρκοφάγων και αγροτικής οικονομίας"\n1 «Βελτίωση των προϋποθέσεων συνύπαρξης ανθρώπουαρκούδας στο Ν. Καστοριάς, Ελλάδα Μεταφορά Βέλτιστων Πρακτικών» Βέλτιστες πρακτικές για τη διαχείριση της σύγκρουσης μεταξύ μεγάλων σαρκοφάγων και αγροτικής οικονομίας Δεκέμβριος 2013\n2 Το πρόγραμμα Life Arctos/Kastoria Το πρόγραμμα με τίτλο: «Βελτίωση των προϋποθέσεων συνύπαρξης ανθρώπουαρκούδας στο Ν. Καστοριάς, Ελλάδα Μεταφορά Βέλτιστων Πρακτικών», υλοποιείται στο ν. Καστοριάς, με έμφαση στις περιοχές μόνιμης ή εποχιακής παρουσίας της αρκούδας. Η διάρκεια υλοποίησης του έργου είναι από την 1η Οκτωβρίου 2010 έως την 30ή Ιουνίου Το έργο υλοποιεί σειρά δράσεων και εφαρμόζει συγκεκριμένα μέτρα που θα αποσκοπούν κυρίως στα εξής: Περιορισμός εξάλειψη του φαινομένου τροχαίων ατυχημάτων με θύματα αρκούδες στο οδικό δίκτυο του Ν. Καστοριάς και, φυσικά, αύξηση της οδικής ασφάλειας για τους οδηγούς. Αντιμετώπιση των περιστατικών προσέγγισης αρκούδων σε κατοικημένες περιοχές. Διάδοση εφαρμογής μέτρων πρόληψης ζημιών στην αγροτική οικονομία από αρκούδες και βελτίωση των όρων συνύπαρξης του ανθρώπου με την άγρια ζωή στο Νομό Καστοριάς. Βελτίωση του επιπέδου ενημέρωσης ευαισθητοποίησης του κοινού στα παραπάνω θέματα.\n3 Άνθρωπος και αρκούδα. Για μια εφικτή συνύπαρξη ΑΓΡΟΤΙΚΗ ΟΙΚΟΝΟΜΙΑ ΚΑΙ ΑΓΡΙΑ ΖΩΗ ΤΟ ΠΡΟΒΛΗΜΑ Ζημιές από αρκούδα Η αρκούδα αναζητά μεγάλο μέρος της τροφής της ανάμεσα στα χωριά και τα χωράφια των ανθρώπων. Μελίσσια, σιτάρια και καλαμπόκια, αποτελούν μεγάλο μέρος της διατροφής της. Είναι λοιπόν σχεδόν αναπόφευκτο όπου άνθρωποι και μεγάλα σαρκοφάγα ζώα μοιράζονται τον ίδιο χώρο να υπάρχουν ζημιές σε κτηνοτροφικά και οικόσιτα ζώα, μελίσσια και καλλιέργειες, και φυσικά συγκρούσεις τις οποίες αν δεν αντιμετωπίσουμε θα οδηγήσουν στην εξόντωση του μεγαλόσωμου θηλαστικού. 1. Ζημιές στο ζωικό κεφάλαιο Οι κυριότερες αιτίες για τις ζημιές αυτές είναι: Η απουσία του βοσκού από το κοπάδι. Η απουσία ή ακαταλληλότητα σκύλων φύλαξης του κοπαδιού.\n4 Η μειωμένη προστασία των νυχτερινών καταλυμάτων (στάνες) των κοπαδιών και η αναποτελεσματικότητα των περιφράξεών τους. Η ακατάλληλη περίφραξη των μελισσοκομικών μονάδων. 2. Ζημιές στη φυτική παραγωγή Οι κύριες αιτίες για τις ζημιές αυτές είναι: Η έλλειψη κατάλληλης περίφραξης γύρω από τις καλλιέργειες. Το γεγονός ότι αποτελούν μία εύκολα προσβάσιμη και άφθονη πηγή τροφής για την αρκούδα. Η σταδιακή μείωση άγριων οπωροφόρων δένδρων στην ύπαιθρο.\n5 Πολλές φορές, είτε για εκδίκηση μετά από κάποια επίθεση, ή ως ένα τρόπο αποφυγής ζημιών, οι άνθρωποι σκοτώνουν το ζώο που (πιθανά) τούς προκάλεσε τη ζημιά. Ο τρόπος αυτός όμως, δεν έχει ουσιαστικά αποτελέσματα, καθώς: Συνήθως άλλα ζώα θα πάρουν τη θέση των σκοτωμένων, προκαλώντας ζημιές εκ νέου. Εάν το σκοτωμένο ζώο προστατεύεται από τη νομοθεσία, θα διωχθούν ποινικά. Η χρήση δηλητηριασμένων δολωμάτων, εκτός του ότι είναι παράνομη και διώκεται, είναι επικίνδυνη για πολλά άλλα είδη σπάνιων άγριων (αρπακτικά πουλιά) αλλά και οικόσιτων ζώων(σκύλοι εργασίας). Η ΛΥΣΗ Κρατικές αποζημιώσεις Οι Έλληνες κτηνοτρόφοι και αγρότες δεν πρέπει να υφίστανται μόνοι τους το κόστος από τις ζημιές που προκαλούν τα μεγάλα σαρκοφάγα. Η επιβίωση της άγριας ζωής δεν μπορεί να γίνεται εις βάρος του ήδη επιβαρυμένου αγροτικού εισοδήματος. Μόνο μια αποτελεσματική και δίκαιη πολιτική κρατικών αποζημιώσεων θα μπορούσε να εξασφαλίσει την κατανομή του κόστους αυτού σε όλη την κοινωνία και όχι μόνο στους κτηνοτρόφους. Ο Οργανισμός Ελληνικών Γεωργικών Αποζημιώσεων (ΕΛΓΑ) είναι σήμερα υπεύθυνος για την καταβολή χρηματικών αποζημιώσεων σε ασφαλισμένους αγρότες, κτηνοτρόφους και μελισσοκόμους που έχουν υποστεί ζημιές από σαρκοφάγα ζώα, συμπεριλαμβανομένων των ζημιών που προκαλεί η αρκούδα. Οι αποζημιώσεις δεν αποτρέπουν τις επιθέσεις, αλλά συνεισφέρουν στο χαμένο εισόδημα, καθιστώντας τις ζημιές πιο αποδεκτές. Αποτελεσματικά μέτρα πρόληψης Για τη συνύπαρξη των ανθρώπινων δραστηριοτήτων με τα μεγάλα σαρκοφάγα, είναι απαραίτητο οι άνθρωποι να λαμβάνουν συγκεκριμένα μέτρα προστασίας για τη διαφύλαξη της περιουσίας τους. Τα προληπτικά μέτρα έχουν ως σκοπό τη μείωση και την αποφυγή των ζημιών στο ζωικό και φυτικό κεφάλαιο. Αυτό οδηγεί σε μειωμένες συγκρούσεις με τα μεγάλα σαρκοφάγα και τελικά σε πιθανή συνύπαρξη. Ο συνδυασμός ενός δίκαιου συστήματος κρατικών αποζημιώσεων και υιοθέτησης μέτρων πρόληψης, μπορεί να λειτουργήσει αποτελεσματικά για την άμβλυνση της σύγκρουσης ανθρώπου και αρκούδας.\n6 ΟΙ ΗΛΕΚΤΡΟΦΟΡΕΣ ΠΕΡΙΦΡΑΞΕΙΣ: ΕΝΑ ΑΠΟΤΕΛΕΣΜΑΤΙΚΟ ΜΕΤΡΟ ΠΡΟΛΗΨΗΣ ΤΩΝ ΖΗΜΙΩΝ Γιατί να χρησιμοποιήσεις ηλεκτροφόρα περίφραξη; Οι ηλεκτροφόρες περιφράξεις έχουν αποδειχθεί εξαιρετικά αποτελεσματικές στην προστασία ζώων, καλλιεργειών και μελισσιών. Τα πλεονεκτήματά τους συνοψίζονται παρακάτω: Η σχετικά εύκολη εγκατάστασή τους. Πολλές φορές χρειάζεται λιγότερος χρόνος για την εγκατάσταση μίας ηλεκτροφόρας περίφραξης απ ότι χρειάζεται για την εγκατάσταση μιας συμβατικής περίφραξης από ξύλο, λαμαρίνα ή σύρμα. Μπορούν να χρησιμοποιηθούν σε απομακρυσμένες περιοχές, μακριά από δρόμους ή κατοικημένες περιοχές. Είναι κατάλληλες για μεγάλες ή μικρές επιφάνειες οι οποίες χρειάζεται να μείνουν περιφραγμένες για μεγάλες περιόδους (σταβλισμένα ζώα, μελίσσια) Δίνουν τη δυνατότητα μετακίνησης και επανατοποθέτησης.\n7 Είναι ενεργειακά αυτόνομες. Λειτουργούν με μπαταρίες των 12 Βολτ (αυτοκινήτου) που μπορούν εύκολα να επαναφορτιστούν Σε περίπτωση που δεν υπάρχει δυνατότητα πρόσβασης σε ηλεκτρικό ρεύμα του δικτύου, μπορούν να λειτουργήσουν και με ηλιακό συλλέκτη Προφυλάσσουν από το διασκόρπισμα του κοπαδιού. Η αποτελεσματικότητά τους μπορεί να φτάσει και το 100%, αν τηρούνται οι προδιαγραφές εγκατάστασης και συντήρησης. Είναι εντελώς ακίνδυνες για τον άνθρωπο και τα ζώα. Έχουν ελάχιστο κόστος συντήρησης. Είναι μια μικρή σχετικά επένδυση. Εφάπαξ έξοδο. Τι είναι μία ηλεκτροφόρα περίφραξη; Η ηλεκτροφόρα περίφραξη χρησιμοποιείται για την προστασία μελισσιών, κτηνοτροφικών ζώων και αγροτικών καλλιεργειών (πχ αμπέλια, κερασιές, καλαμπόκια), από επιθέσεις μεγάλων σαρκοφάγων. Οι ηλεκτροφόρες περιφράξεις είναι φράχτες κατασκευασμένοι με σύρματα από αγώγιμο μέταλλο (ατσάλι, χαλκό, αλουμίνιο), στερεωμένα σε ξύλινους ή μεταλλικούς πασσάλους. Χρησιμοποιούνται συνήθως 4 ή 5 σειρές σύρματος προκειμένου να φτάσει η περίφραξη τα εκ. ύψος. Το χαμηλότερο σύρμα θα πρέπει να έχει απόσταση από το έδαφος έως εκ.\n8 Η βασική δομή της ηλεκτροφόρας περίφραξης Μία ηλεκτροφόρα περίφραξη μπορεί να έχει οποιοδήποτε σχήμα. Μπορεί να είναι τετράγωνη, ορθογώνια, στρόγγυλη ή να έχει πιο περίπλοκο σχήμα. Σύμφωνα με τους ειδικούς, το ιδανικό σχήμα για μία περίφραξη στην περίπτωση της προστασίας των ζώων κτηνοτροφίας, η οποία μπορεί να αποτρέπει αποτελεσματικά τους θηρευτές, είναι η στρόγγυλη, επειδή με αυτόν τον τρόπο τα ζώα δε στριμώχνονται σε μία γωνία με κίνδυνο να πεθάνουν από ασφυξία. Παρόλα αυτά, το σχήμα της περίφραξης δεν είναι καθοριστικό, αλλά καλό είναι να αποφεύγονται οι τεθλασμένες γραμμές. Τα βασικά εξαρτήματα μια ηλεκτροφόρας περίφραξης είναι: Το αγώγιμο υλικό μεταφοράς ηλεκτρικού ρεύματος: δέσμες συνθετικού υλικού μαζί με λεπτά ατσάλινα σύρματα, σύρμα ή ταινία Ξύλινοι ή μεταλλικοί πάσσαλοι (σιδερογωνιές ή μπετόβεργες) Γωνιακοί πάσσαλοι- Αντηρίδες για να σταθεροποιούν την περίφραξη Μονωτήρες (για τη στήριξη σύρματος ή ταινίας) Ηλεκτροδότης (γεννήτρια παλμού) 12βολτη μπαταρία (αν δεν υπάρχει σύνδεση στο δίκτυο ηλεκτροδότησης) Καλώδια για τη σύνδεση του αγώγιμου υλικού Καλώδιο σύνδεσης της γεννήτριας με το αγώγιμο υλικό Καλώδιο σύνδεσης της γεννήτριας με το σύστημα γείωσης Ράβδος ή ράβδοι γείωσης Ηλιακός συλλέκτης (αν απαιτείται) Εξαρτήματα της πόρτας Βολτόμετρο\n9 Οι πάσσαλοι Προκειμένου να εξασφαλιστεί η μεγαλύτερη δυνατή σταθερότητά τους, είναι καλό να τοποθετούνται στις γωνίες της περίφραξης, πάσσαλοι-αντηρίδες. Η απόσταση μεταξύ των πασσάλων, κυμαίνεται μεταξύ 2,5 και 3,5 μέτρων. Σε περιοχές που το έδαφος είναι ανώμαλο, οι πάσσαλοι θα πρέπει να τοποθετούνται σε μικρότερες αποστάσεις ακολουθώντας το ανάγλυφο. Το αγώγιμο υλικό Είναι συνήθως δέσμες συνθετικού υλικού μαζί με λεπτά ατσάλινα σύρματα, σύρμα (πάχους 2 mm) ή ταινίες και αποτελούν τους πιο ισχυρούς και ανθεκτικούς αγωγούς. Γενικά η αγωγιμότητα του σύρματος ή της ταινίας είναι υψηλότερη ανάλογα με τον αριθμό των μεταλλικών συρμάτων του αγωγού. Η απόσταση μεταξύ των συρμάτων ή των ταινιών εξαρτάται από το ύψος της περίφραξης και από τον αριθμό των αγωγών. Για την πρόληψη από επιθέσεις άγριων σκύλων ή λύκων είναι προτιμότερο το χαμηλότερο σύρμα να μην υπερβαίνει τα 20 εκ. από το έδαφος. Τα χαμηλότερα επίσης σύρματα ή οι ταινίες θα πρέπει να τοποθετούνται σε μικρότερες αποστάσεις μεταξύ τους σε σχέση με αυτά που βρίσκονται ψηλότερα.\n10 Η πόρτα Είναι πολύ σημαντικό και η πόρτα της περίφραξης, να είναι ηλεκτροφόρα. Στην αγορά υπάρχουν πολλά διαφορετικά εξαρτήματα: από κανονικές πόρτες φτιαγμένες από αγώγιμο μέταλλο μέχρι πόρτες με μονωτικές χειρολαβές τοποθετημένες σε ειδικά ελάσματα ή σε απλό σύρμα ή ταινία. Η ισχύς του ρεύματος Ο παλμός που διατρέχει την ηλεκτροφόρα περίφραξη δημιουργείται από μία γεννήτρια η οποία θα πρέπει να έχει ισχύ ανάλογα με το μήκος της και τις σειρές του αγώγιμου υλικού (σύρμα ή ταινία). Για προστασία από τους θηρευτές, ο παλμός της περίφραξης, ενδείκνυται να είναι μεταξύ και βολτ. Επειδή η συχνότητα του παλμού ο οποίος παράγεται από την γεννήτρια είναι πολύ χαμηλή, η τάση δεν μπορεί να βλάψει ούτε τους ανθρώπους αλλά ούτε και τα ζώα. Συνίσταται η χρήση γεννητριών με ηλεκτρικό φορτίο ανάλογα με το μήκος της περίφραξης. Οι γεννήτριες αυτές μπορούν να ηλεκτροδοτηθούν είτε από άμεση πηγή ηλεκτροδότησης (220 βολτ), είτε από 12βολτες μπαταρίες (αυτοκινήτου). Πόσο κοστίζουν οι ηλεκτροφόρες περιφράξεις; Το μέσο κόστος μίας ηλεκτροφόρας περίφραξης κυμαίνεται μεταξύ 300 και 1000 ευρώ. Η τιμή εξαρτάται κυρίως από τα εξαρτήματα της περίφραξης που θα διαλέξουμε (ηλεκτροδότης, ηλιακός συλλέκτης) και τον προμηθευτή και λιγότερο από το μήκος της.\n11 Από πού μπορεί κανείς να αγοράσει μία ηλεκτροφόρα περίφραξη; Παρακάτω βρίσκεται μία ενδεικτική λίστα με εταιρείες οι οποίες πουλάνε ηλεκτροφόρες περιφράξεις στην Ελλάδα. Αφοί Γαζέα Ορεστείων Χλόη Καστοριά Τηλ Τηλ (Χρήστος Γαζέας) Συλαίος Ευστράτιος Γιαννιτσών 103 Θεσσαλονίκη Τηλ Κωσταντίνου Χαράλαμπος Καραϊσκάκη Τρίκαλα Τηλ Γούναρης Χρήστος Γενική αντιπροσωπεία και εμπόριο Μ. Αλεξάνδρου Φλώρινα Τηλ ΗΛ.ΠΡΑ. ΑΕ Βιομηχανική περιοχή Θέρμης Τ.Θ Θέρμη Θεσσαλονίκη Τηλ Fax: ΚΤΗΝΙΑΤΡΙΚΟΣ ΚΥΚΛΟΣ ΕΜΠΟΡΙΚΗ Α.Ε Βιζυηνού , Γέρακας Αττικής φαξ: Σημαντικές πληροφορίες αποτελεσματικής χρήσης των ηλεκτροφόρων περιφράξεων Αποφύγετε τις μεγάλες αποστάσεις μεταξύ του χαμηλότερου σύρματος και του εδάφους. Ελέγχετε τακτικά τη φόρτιση της μπαταρίας καθώς και την ισχύ του παλμού του φράχτη. Σταθεροποιήστε την περίφραξη βάζοντας στις γωνίες πασσάλουςαντηρίδες. Ηλεκτροδοτήστε και την είσοδο της περίφραξης και σιγουρευτείτε ότι μένει κλειστή. Κόψτε τη βλάστηση κάτω και γύρω από την περίφραξη έτσι ώστε να μην ακουμπάνε κλαδιά και χόρτα στα σύρματα δημιουργώντας βραχυκύκλωμα. Διατηρείστε την υγρασία του εδάφους που εφάπτεται της γείωσης.\n12 ΣΚΥΛΟΣ ΦΥΛΑΞΗΣ ΚΟΠΑΔΙΩΝ: ΕΝΑΣ ΠΟΛΥΤΙΜΟΣ ΒΟΗΘΟΣ Τι είναι οι Σκύλοι Φύλαξης Κοπαδιών; Ο σκύλοι φύλαξης κοπαδιών χρησιμοποιούνται εδώ και αιώνες για την προστασία κτηνοτροφικών ζώων από επιθέσεις μεγάλων σαρκοφάγων και αποτελούν αναπόσπαστο τμήμα της κτηνοτροφίας στις χώρες της νότιας Ευρώπης. Ένας καλός σκύλος φύλαξης κοπαδιού είναι αυτός που μένει πάντα με το κοπάδι, τόσο κατά τη διάρκεια της βόσκησης την ημέρα, όσο και όταν τα ζώα μπαίνουν στο μαντρί για το βράδυ. Οι σκύλοι αυτοί αντιλαμβάνονται πάντα την προσπάθεια κάποιου άλλου ζώου να προσεγγίσει το κοπάδι. Η προστατευτική τους συμπεριφορά απέναντι στα κτηνοτροφικά ζώα είναι αποτέλεσμα περισσότερο της σωστής τους αναπαραγωγής (διατήρηση των χαρακτηριστικών της φυλής), παρά της συστηματικής τους εκπαίδευσης. Βασικά Χαρακτηριστικά Οι σκύλοι φύλαξης κοπαδιών Είναι πολύ ανεξάρτητοι- δεν χρειάζονται την παρουσία του βοσκού ούτε τη συνεχή του επίβλεψη Είναι γενικά μεγαλόσωμοι σκύλοι γιατί θα πρέπει να αντιμετωπίζουν τις επιθέσεις των θηρευτών (ενός ή περισσοτέρων) Συνήθως δεν συγκεντρώνουν αυτά το κοπάδι Δεν δαγκώνουν, δεν οδηγούν και δεν γαυγίζουν στο κοπάδι.\n13 Πώς αντιμετωπίζουν οι σκύλοι φύλαξης κοπαδιών τους θηρευτές; Οι σκύλοι φύλαξης κοπαδιών αντιλαμβάνονται κάθε προσπάθεια των θηρευτών να πλησιάσουν το κοπάδι και γαυγίζοντας ειδοποιούν τον βοσκό. Οι σκύλοι αυτοί αντιμετωπίζουν τα ίδια τους θηρευτές, ενώ και μόνο η παρουσία τους μπορεί να κρατήσει τους θηρευτές μακριά από το κοπάδι, χωρίς να χρειαστεί να έρθουν σε άμεση επαφή μαζί τους. Οι πρώτες επαφές με τους θηρευτές. Ένας ανεκπαίδευτος σκύλος μπορεί να φανεί ανασφαλής ή ακόμα και φοβισμένος στην πρώτη του επαφή με έναν θηρευτή, αλλά μετά από κάποιο διάστημα μαθαίνει πώς να αντιμετωπίζει αποτελεσματικά τα επικίνδυνα για το κοπάδι ζώα. Η απόκτηση εμπειρίας αποτελεί καθοριστικής σημασίας παράγοντα για όλους τους σκύλους. Η σχέση του σκύλου φύλαξης κοπαδιών και των κτηνοτροφικών ζώων. Ο σκύλος φύλαξης κοπαδιών εμφανίζει μεγάλη κοινωνικότητα απέναντι στα ζώα του κοπαδιού, γλύφοντας ή μυρίζοντάς τα. Οι σκύλοι αυτοί, όχι μόνο δεν παρουσιάζουν επιθετική συμπεριφορά, αλλά πολλές φορές είναι υποτακτικοί. Παρόλα αυτά, κάποιοι ενήλικοι σκύλοι μπορεί να υπερασπιστούν το φαγητό τους ή να αντιδράσουν σε κάποια επιθετική συμπεριφορά των κτηνοτροφικών ζώων, γαυγίζοντας ή δαγκώνοντάς τα ελαφρά. Διαφορετικά είδη κτηνοτροφικών ζώων έχουν διαφορετική συμπεριφορά απέναντι στους σκύλους φύλαξης κοπαδιών, ενώ είναι εξίσου σημαντικό τα ζώα του κοπαδιού να συνηθίσουν και αυτά με τη σειρά τους σκύλους, προκειμένου να μην τους φοβούνται και μην έχουν επιθετική συμπεριφορά απέναντί τους. Ένας σκύλος φύλαξης μπορεί κάποιες φορές να έχει επιθετική συμπεριφορά απέναντι σε νέα ζώα του κοπαδιού. Σε αυτή την περίπτωση αρκεί να μαλώσει ο βοσκός τον σκύλο μέχρι αυτός να συνηθίσει τα νέα μέλη του κοπαδιού.\n14 Πόσοι σκύλοι χρειάζονται για να προστατεύσουν το κοπάδι; Ο αριθμός των σκύλων φύλαξης που είναι απαραίτητος για την προστασία του κοπαδιού εξαρτάται από διάφορους παράγοντες: το είδος και τον αριθμό των ζώων του κοπαδιού, την πυκνότητα και το είδος των θηρευτών της περιοχής, διάφορους περιβαλλοντικούς παράγοντες καθώς και τον τρόπο διαχείρισης του κοπαδιού. Γενικά, λιγότερα σκύλοι είναι απαραίτητοι σε ανοιχτές και επίπεδες περιοχές βόσκησης από ότι σε θαμνώδεις ή δασώδεις. Μεγαλύτερος αριθμός σκύλων χρειάζεται σε μεγαλύτερα κοπάδια ή σε κοπάδια τα οποία τείνουν να διασκορπίζονται στα βοσκοτόπια. Σαν γενικός κανόνας, για κοπάδια μεσαίου μεγέθους ( ζώα) χρειάζονται τουλάχιστον δύο σκύλοι γιατί και οι ίδιοι αισθάνονται περισσότερο ασφαλείς όταν είναι ζευγάρι και μπορούν με τον τρόπο αυτό να έχουν διαφορετικούς ρόλους στην προστασία του κοπαδιού. Αν δεν υπάρχουν καθόλου σκύλοι, καλό είναι να βάλουμε πρώτα έναν σκύλο στο κοπάδι και μετά σταδιακά να φέρουμε και άλλους, αφού ο πρώτος θα έχει ήδη ενσωματωθεί. Με αυτόν τον τρόπο, ο πρώτος σκύλος μπορεί να λειτουργήσει σαν πρότυπο για τους υπόλοιπους. Αντίθετα, το να μεγαλώνεις πολλά κουτάβια ταυτόχρονα ευνοεί μια παιχνιδιάρικη συμπεριφορά που μπορεί να προκαλέσει τραυματισμούς σε νεαρά μοσχάρια ή αρνιά, ενώ και η παρουσία πολλών ενήλικων ανεκπαίδευτων σκύλων μπορεί να οδηγήσει σε άσκοπες περιπλανήσεις των σκύλων ή/και σε επιθετική συμπεριφορά απέναντι στους ανθρώπους. Ποιο είναι το μυστικό για να αποκτήσετε έναν καλό σκύλο φύλαξης κοπαδιών; Δύο πολύ σημαντικοί παράγοντες: Διαλέξτε έναν σκύλο κατάλληλης φυλής (ράτσα) Αναθρέψτε τον σωστά. Διαλέγοντας έναν σκύλο από κατάλληλη φυλή, υπάρχουν μεγαλύτερες πιθανότητες να έχει τη σωστή συμπεριφορά και να είναι αποτελεσματικός φύλακας για το κοπάδι. Ο σκύλος θα αποκτήσει το απαραίτητο δέσιμο με τα ζώα του κοπαδιού και θα τα προστατεύει, αφού πια θα τα θεωρεί οικογένειά του. Η σωστή ανατροφή του σκύλου απαιτεί χρόνο και αφοσίωση, μέχρι αυτός να είναι έτοιμος να υπερασπιστεί το κοπάδι μόνος του, παρόλο που η συμπεριφορά από σκύλο σε σκύλο μπορεί να διαφέρει και κάποιοι σκύλοι να αποδειχθούν καλύτεροι από άλλους.\n15 Πώς διαλέγεις ένα σκύλο φύλαξης κοπαδιού; Για να έχεις ένα καλό σκύλο θα πρέπει να διαλέξεις προσεκτικά τους γονείς του. Είναι προτιμότερο οι γονείς να φυλάγουν ήδη κάποιο κοπάδι, έτσι ώστε να είναι δυνατό να ελέγξουμε την αποτελεσματικότητα τους. Οι σκύλοι θα πρέπει να είναι απολύτως υγιείς με καλό σωματότυπο και δεν πρέπει να έχουν κληρονομικά προβλήματα, όπως για παράδειγμα προβλήματα δυσπλασίας του γοφού. Όταν διαλέγεις ένα κουτάβι θα πρέπει να προσέχεις να είναι υγιές και καλά αναπτυγμένο, χωρίς προβλήματα. Επίσης ο σκύλος δεν θα πρέπει να είναι ούτε πολύ ντροπαλός αλλά ούτε και πολύ κοινωνικός. Θα πρέπει να έχει σιγουριά και προσήλωση. Οι φυλές των σκύλων φύλαξης κοπαδιών Στην Ευρώπη υπάρχουν διάφορες φυλές σκύλων φύλαξης κοπαδιών οι οποίες όμως δεν διαφέρουν ουσιαστικά στην αποτελεσματικότητά τους ως προστάτες των κοπαδιών. Στην Ελλάδα, οι παραδοσιακές ποιμενικές φυλές είναι ο Ελληνικός Ποιμενικός και ο Μολοσσός της Ηπείρου, με περισσότερο διαδεδομένη την πρώτη. Η μορφολογία και τα χαρακτηριστικά του Ελληνικού Ποιμενικού έχουν προσαρμοστεί άριστα στο ρόλο και το περιβάλλον της εργασίας τους. Το ύψος τους κυμαίνεται από 60 έως 76 εκ. και το βάρος τους από τα 40 έως τα 55 κιλά, ενώ δεν είναι σπάνια ακόμα μεγαλύτερα ζώα. Το χρώμα του μπορεί να είναι μαύρο, άσπρο, καφέ, με ρίγες ή πολύχρωμο. Η ακοή, η όσφρησή του και η όρασή του είναι αρκετά οξείες και το σκυλί μπορεί να είναι αρκετά δραστήριο κατά τη διάρκεια της\n16 νύχτας, όταν οι πιθανότητες για επιθέσεις αυξάνονται. Επιπλέον, είναι εξαιρετικά ανθεκτικό στις κακουχίες και το λιγοστό φαγητό. Οι οικονομικές και κοινωνικές αλλαγές των τελευταίων δεκαετιών στην αγροτική Ελλάδα, σε συνδυασμό με την ανάπτυξη της εντατικής κτηνοτροφίας έχουν μειώσει δραστικά τη λειτουργική χρήση του Ελληνικού Ποιμενικού. Επιπλέον, η αύξηση των αδέσποτων σκύλων και η παραπληροφόρηση των σύγχρονων βοσκών οδήγησαν στον εκτενή υβριδισμό της φυλής που σήμερα βρίσκεται στο χείλος της εξαφάνισης. Το γεγονός ότι η φυλή δεν έχει αναγνωριστεί επίσημα από τη Διεθνή Κυνολογική Ομοσπονδία επιδεινώνει το πρόβλημα. Από την άλλη, ο Μολοσσός της Ηπείρου ξεχωρίζει για τον σωματότυπό του, κυρίως για το μεγάλο του κεφάλι, τα χοντρά του πόδια, τα κρεμαστά του μάτια και τα μεγάλα και κρεμαστά προγούλια του. Το βάρος στα αρσενικά σκυλιά κυμαίνεται από 55 μέχρι 67 κιλά, ενώ σε ύψος μπορούν να φτάσουν έως και τα 80 εκ. Ο μολοσσικός σκύλος συναντάται σε διάφορους χρωματισμούς αν και συνήθως είναι μονόχρωμος με πολύ μικρά σημάδια στο στήθος και στις άκρες των ποδιών Είναι καλύτεροι φύλακες οι αρσενικοί ή οι θηλυκοί σκύλοι; Δεν υπάρχουν διαφορές στην αποτελεσματικότητα μεταξύ θηλυκών και αρσενικών σκύλων. Για τον λόγο αυτό, η επιλογή του φύλου εξαρτάται από την προτίμηση του κάθε κτηνοτρόφου. Σε κάθε περίπτωση, στην επιλογή του φύλου είναι καλό να λαμβάνεται υπόψη το φύλο των σκύλων που ήδη υπάρχουν στο κοπάδι. Πώς να αναθρέψετε έναν σκύλο φύλαξης κοπαδιού; Είναι πολύ σημαντικό, το κουτάβι να ζει μαζί με το κοπάδι (στη φάση του απογαλακτισμού-περίπου σε ηλικία 2 μηνών) και να μένει πάντα μαζί με τα ζώα, αποφεύγοντας την επαφή με τους ανθρώπους (ιδιαίτερα με τα παιδιά) ή με άλλους σκύλους. Έτσι, το κουτάβι θα συνηθίσει να ζει με το κοπάδι και θα μάθει να το θεωρεί οικογένειά του. Ο σκύλος θα πρέπει να μένει σε μία μικρή περιφραγμένη έκταση μαζί με άλλα νεαρά ζώα του κοπαδιού. Η περιφραγμένη αυτή έκταση θα πρέπει να έχει μία «φωλιά» όπου ο σκύλος θα μπορεί να απομονώνεται αν θέλει, ενώ παράλληλα θα διατηρεί οπτική επαφή με τα υπόλοιπα ζώα του κοπαδιού. Το φαγητό του σκύλου θα πρέπει να τοποθετείται σε αυτή τη φωλιά ενώ είναι καλύτερο να έχει κοινό νερό με τα υπόλοιπα ζώα του κοπαδιού ώστε να ευνοείται η επικοινωνία του σκύλου με τα ζώα αυτά. Η πρώτη περίοδος κοινωνικοποίησης είναι πολύ σημαντική για το δέσιμο μεταξύ του σκύλου και του κοπαδιού και απαραίτητη για να διασφαλίσουμε ότι ο σκύλος θα μένει πάντα μαζί με το κοπάδι στα βοσκοτόπια και θα υπερασπίζεται τα ζώα σε περίπτωση επίθεσης από κάποιον θηρευτή. Μετά την πρώτη περίοδο κοινωνικοποίησης η οποία δεν πρέπει να ξεπερνάει σε χρόνο τις 15 ημέρες, το κουτάβι μπορεί να ξεκινήσει να ακολουθεί το κοπάδι στα βοσκοτόπια. Παρόλα αυτά, ο σκύλος δε θα πρέπει να εκτίθεται σε περιοχές όπου είναι πιθανό να δεχτεί επίθεση από μεγάλους θηρευτές πριν φτάσει στην ηλικία της φυσικής του\n17 ωριμότητας (τουλάχιστον 8 μήνες) γιατί μόνο μετά από αυτή την ηλικία είναι ικανό να υπερασπιστεί τον εαυτό του. Η ανάπτυξη του σκύλου Κατά τη διάρκεια της ανάπτυξής του, ο σκύλος θα παρουσιάσει αλλαγές στη συμπεριφορά του Όταν είναι ακόμα μικρός (5-10 μηνών) μπορεί να είναι υπερβολικά ενεργητικός και πιθανότατα να κάνει κάποια λάθη. Κατά τη διάρκεια του παιχνιδιού μπορεί να κυνηγήσει ή να δαγκώσει τα αυτιά νεαρότερων ζώων. Οι σκύλοι πρέπει να ελέγχονται αυστηρά, έτσι ώστε να διορθώνεται αμέσως η λανθασμένη συμπεριφορά ώστε να μην δημιουργήσουν σοβαρά προβλήματα όταν μεγαλώσουν. Παρόλα αυτά το παιχνίδι μεταξύ των σκύλων και των ζώων του κοπαδιού θα πρέπει να γίνεται ανεκτό γιατί θα ευνοήσει το δέσιμο μεταξύ των ζώων. Δε θα πρέπει να περιμένουμε πως ένα νεαρό σκυλί θα έχει την ίδια συμπεριφορά με ένα ώριμο και έμπειρο σκυλί. Ένας σκύλος φύλαξης κοπαδιού θεωρείται ώριμος στην ηλικία μεταξύ ενός και δύο ετών και μόνο τότε μπορούμε να καταλάβουμε αν είναι πράγματι καλός σκύλος φύλαξης. Τι σχέση θα πρέπει να έχει ο σκύλος με τους ανθρώπους; Ο τύπος και η ένταση της επιθυμητής επαφής μεταξύ σκύλων φύλαξης και ανθρώπων εξαρτάται σε μεγάλο βαθμό από τον χαρακτήρα του σκύλου. Στην περίπτωση που ο σκύλος είναι ντροπαλός και φοβισμένος, η επαφή του με τους ανθρώπους θα πρέπει να είναι αυξημένη. Η έλλειψη επαφής με τους ανθρώπους\n18 μπορεί να του προκαλέσει υπερβολικό φόβο και συστολή και αυτό μπορεί να είναι προβληματικό σε περιπτώσεις που θα χρειαστεί να χειριστούμε τον σκύλο, όπως για παράδειγμα σε μία επίσκεψη από τον κτηνίατρο. Επιπλέον, ένας πολύ ντροπαλός σκύλος μπορεί να γίνει πολύ επιθετικός απέναντι στους ανθρώπους μεγαλώνοντας. Από την άλλη μεριά, η πολύ καλή σχέση των σκύλων με τους ανθρώπους μπορεί να αποδυναμώσει το δέσιμό τους με τα ζώα του κοπαδιού. Σε αυτήν την περίπτωση ο σκύλος μπορεί να αφήσει αφύλαχτο το κοπάδι στην προσπάθειά του να πάει κοντά τους ανθρώπους. Πρέπει οι σκύλοι να εκπαιδευτούν με έναν συγκεκριμένο τρόπο; Δεν είναι απαραίτητο οι σκύλοι να εκπαιδευτούν με έναν συγκεκριμένο τρόπο. Μία τέτοιου τύπου εκπαίδευση μπορεί να έχει και τα αντίθετα αποτελέσματα, γιατί οι σκύλοι μπορεί να δεθούν υπερβολικά με τον άνθρωπο μέσω αυτής της εκπαίδευσης. Σε κάθε περίπτωση, ο σκύλος πρέπει να μαθαίνει να καταλαβαίνει το «ΟΧΙ» και να σταματάει οτιδήποτε κάνει όταν παίρνει αυτή την εντολή. Επίσης πρέπει να μάθει να πηγαίνει στο αφεντικό του όταν αυτό το καλεί, έτσι ώστε να είναι εύκολο να το πιάσει αν αυτό χρειαστεί ( όπως για παράδειγμα στην περίπτωση κτηνιατρικής περίθαλψης). Πώς μπορούν οι σκύλοι φύλαξης κοπαδιών να παραμείνουν στα βοσκοτόπια; Οι σκύλοι οι οποίοι μένουν μόνοι τους με το κοπάδι στα βοσκοτόπια θα πρέπει να ελέγχονται τουλάχιστον μία φορά την ημέρα για να διαπιστωθεί εάν έχουν την επιθυμητή συμπεριφορά και εάν παραμένουν με το κοπάδι. Τέτοιες ημερήσιες επισκέψεις δίνουν επίσης τη δυνατότητα στον κτηνοτρόφο να ελέγχει την υγεία τόσο των σκύλων του όσο και των υπόλοιπων ζώων του κοπαδιού. Όταν δεν υπάρχει καθόλου σκιά, θα πρέπει να υπάρχει ένας μικρός καλυμμένος χώρος για τους σκύλους. Αυτό είναι πολύ σημαντικό γιατί πολλοί σκύλοι θεωρούν τον χώρο αυτό καθώς και την γύρω περιοχή μέρος της επικράτειά τους και έτσι θα είναι ακόμα πιο προσηλωμένοι στη δουλειά τους.\n19 Πώς να διορθώσετε μία λανθασμένη συμπεριφορά; Είναι πολύ δύσκολο να γενικεύσουμε τις αντιδράσεις ενός κουταβιού στις νέες εμπειρίες. Κάθε κατάσταση πρέπει να αξιολογείται από τον ιδιοκτήτη και να διαχειρίζεται ανεξάρτητα. Στην περίπτωση μιας ανεπιθύμητης συμπεριφοράς, η αντίδρασή μας θα πρέπει να είναι άμεση, ώστε να μη γίνει αυτή η συμπεριφορά συνήθεια για τον σκύλο μας. Στις περισσότερες περιπτώσεις αρκεί να φωνάξουμε στον σκύλο, να τον καλέσουμε με το όνομά του, να πούμε «ΟΧΙ» ή να πετάξουμε κάτι (χωρίς να τον χτυπήσουμε), έτσι ώστε να του αποσπάσουμε την προσοχή, σταματώντας την ανεπιθύμητη συμπεριφορά. Αυτά τα διορθωτικά μέτρα θα πρέπει να είναι συνεχόμενα. Συνήθως δεν αρκεί να διορθώσουμε τη λανθασμένη συμπεριφορά μόνο μία φορά. Υπερβολικό παιχνίδι Όταν ένα κουτάβι κυνηγάει συνέχεια τα ζώα του κοπαδιού ή είναι επιθετικό απέναντί τους, τότε είναι σημαντικό να επέμβουμε αμέσως. Το να σηκώσουμε ψηλά το κουτάβι και να του φωνάξουμε «ΟΧΙ» μπορεί να είναι ένας επαρκής τρόπος, αλλά πρέπει να επαναληφθεί πολλές φορές μέχρι το κουτάβι να σταματήσει να έχει αυτή τη συμπεριφορά. Επιπλέον, η υπερβολικά παιχνιδιάρικη συμπεριφορά θα πρέπει να ελεγχθεί, βάζοντας το κουτάβι μαζί με τα ενήλικα μέλη του κοπαδιού, τα οποία είναι λιγότερο ανεκτικά απέναντι στο παιχνίδι των κουταβιών και έτσι αυτά θα αποθαρρυνθούν. Μια άλλη λύση είναι να χωρίσουμε το κουτάβι από το κοπάδι, κλείνοντας το σε περιφραγμένο χώρο μέχρι να σιγουρευτούμε πως η παιχνιδιάρικη συμπεριφορά του έχει σταματήσει. Η περίοδος αναπαραγωγής του κοπαδιού Η περιέργεια και η τυπικά παιχνιδιάρικη συμπεριφορά των κουταβιών μπορεί να είναι ενοχλητική για τα νεογέννητα μέλη του κοπαδιού. Συνεπώς, ιδιαίτερη προσοχή πρέπει να δίνεται κατά την περίοδο του τοκετού. Αν υπάρξουν προβλήματα, ο σκύλος θα πρέπει να αποκοπεί από τα ζώα αυτά και να μείνει με εκείνα που δεν εγκυμονούν. Ο σκύλος κυνηγάει άγρια ζώα Μερικοί σκύλοι μπορεί να κυνηγάνε άγρια ζώα (πχ. Λαγούς, ζαρκάδια κ.α). Αυτή η συμπεριφορά θα πρέπει να διορθωθεί αν διαρκέσει για μεγάλο χρονικό διάστημα, όχι μόνο γιατί είναι παράνομο, αλλά επίσης γιατί έτσι οι σκύλοι αφήνουν αφύλαχτο το κοπάδι. Σε αυτές τις περιπτώσεις θα πρέπει αμέσως να φωνάξουμε τον σκύλο ώστε να επιστρέψει στο κοπάδι. Επιθετική συμπεριφορά απέναντι σε άλλα οικόσιτα ζώα εκτός του κοπαδιού και απέναντι στους ανθρώπους. Κάποιοι σκύλοι φύλαξης κοπαδιών μπορεί να αφήσουν το κοπάδι επιδεικνύοντας επιθετική συμπεριφορά απέναντι σε άλλα οικόσιτα ζώα (σκυλιά, γάτες, κότες κλπ) εκτός του κοπαδιού ή ακόμα και απέναντι στους ανθρώπους που πλησιάζουν το κοπάδι. Αυτή η συμπεριφορά πρέπει να σταματήσει αμέσως φωνάζοντας το σκύλο πίσω στο κοπάδι. Σε περιπτώσεις που μπορεί να προκληθεί από τις συνθήκες μία\n20 τέτοια συμπεριφορά, όπως για παράδειγμα κατά τη διάσχιση κατοικημένων περιοχών, τα σκυλιά πρέπει να μένουν κοντά στους βοσκούς με λουριά ή ακόμα και με φίμωτρα. Ο σκύλος αφήνει αφύλαχτο το κοπάδι Αν η κοινωνικοποίηση μεταξύ του σκύλου και των κτηνοτροφικών ζώων έχει γίνει σωστά, τότε οι σκύλοι θα προτιμούν πάντα να μένουν με αυτά. Όταν τα ζώα βρίσκονται στα βοσκοτόπια, ο σκύλος μπορεί να εξερευνήσει τον γύρω χώρο, επιστρέφοντας όμως σύντομα στο κοπάδι. Αν αυτό δε συμβεί θα πρέπει να φωνάξουμε τον σκύλο και να τον φέρουμε πίσω στο κοπάδι. Μία σωστή εντολή (πχ Μείνε, Πήγαινε στο πρόβατο) πρέπει να χρησιμοποιηθεί. Αυτά τα διορθωτικά μέτρα θα πρέπει να λαμβάνονται κάθε φορά που είναι απαραίτητο. Αν αυτό δε φέρει αποτέλεσμα, τότε ο σκύλος θα πρέπει να μένει δεμένος στα βοσκοτόπια σε κοντινή απόσταση από το κοπάδι για μία συγκεκριμένη περίοδο και αφού πρώτα έχουμε εξασφαλίσει πως υπάρχει αρκετό φαγητό και νερό για τον σκύλο.\n21 Πώς να αποκτήσετε έναν σκύλο φύλαξης κοπαδιού; Η καλύτερη λύση είναι η αγορά ενός κουταβιού απευθείας από εκτροφείς ελληνικών ποιμενικών φυλών σκύλου ο οποίος παρέχει σκύλους εργασίας (όχι για διαγωνισμούς ομορφιάς). Δυστυχώς η επιδότηση αγοράς και συντήρησης Ελληνικών Ποιμενικών Σκύλων για την προστασία του ζωικού κεφαλαίου από τα μεγάλα σαρκοφάγα ζώα δεν βρίσκεται ακόμα σε ισχύ μέσω των γεωργοπεριβαλλοντικών ενισχύσεων. Για να κινηθούν οι διαδικασίες ώστε να τεθεί σε ισχύ το μέτρο θα πρέπει πρώτα να δρομολογηθεί σχετική διαδικασία πιστοποίησης των ποιμενικών φυλών. Κείμενο: Ηλιάνα Μπουσιάκη, Θάνος Τράγος Φωτογραφίες: Armin Riegler, Αλέξης Γιαννακόπουλος, Γιώργος Μερτζάνης, Θάνος Τράγος\nΙστορίες για δηλητηριασμένα δολώματα LIFE10 NAT/BG/000152 Επιμέλεια: Ρούλα Τρίγκου Κείμενα: Χαρητάκης Παπαϊωάννου Γραφιστική επιμέλεια: Sandipo Όλγα Βλάχου Σχέδια: Πασχάλης Δουγαλής Φωτογραφίες εξωφύλλων:\nΞενάριου Νεφέλη Μαριέττα Β 4\nΞενάριου Νεφέλη Μαριέττα Β 4 ΑΡΚΤΟΥΡΟΣ Ο ΑΡΚΤΟΥΡΟΣ είναι μη κυβερνητική, μη κερδοσκοπική περιβαλλοντική οργάνωση που ιδρύθηκε το 1992, για την προστασία της άγριας ζωής και του φυσικού περιβάλλοντος, με


Παρεμβάσεις του Βασ. Υψηλάντη για θέματα που αφορούν τα Κέντρα Υγείας στο Πλατάνι-Κω και Πάτμου - Δημοκρατική της Ρόδου\nΠαρεμβάσεις του Βασ. Υψηλάντη για θέματα που αφορούν τα Κέντρα Υγείας στο Πλατάνι-Κω και Πάτμου\n1. Προτίθεται άμεσα να προχωρήσουν οι διαδικασίες αντικατάστασης του Διευθυντή Ιατρού του Κέντρου Υγείας Πλατάνι Κω.\n2. Υπάρχει θετική προοπτική μετεγκατάστασης του προσωπικού του ΕΚΑΒ στο ίδιο κτήριο. Σε αρνητική απάντηση σας παρακαλώ να αναφερθεί ο λόγος.\n· Προκήρυξη άμεσα όλων των κενών οργανικών θέσεων Παθολόγων του Νοσοκομείου Λέρου , άμεση λήψη μέτρων από το υπουργείο προς επίλυση\nτου προβλήματος . Επαναφορά των κινήτρων που κόπηκαν από τον νόμο 4472/2017 ( για τα ειδικά μισθολόγια)


PARSIFAL: ΤΟ ΒΗΜΑ - Περί μοναξιάς (ή, τι είναι, τελικά, ρατσισμός;)\nΤΟ ΒΗΜΑ - Περί μοναξιάς (ή, τι είναι, τελικά, ρατσισμός;)\nΗ μοναξιά είναι αναμφίβολα μια δυσάρεστη συνθήκη (εξαιρώ την εκ πεποιθήσεως μοναχικότητα) η οποία υπόκειται σε κάποιας μορφής κοινωνική και ψυχολογική διαστρωμάτωση. Ας πούμε, μοναξιά νιώθει ένας νεαρός το σαββατόβραδο γιατί η παρέα του δεν τον κάλεσε στο πάρτι, όπως κι ένας πρόσφατα διαζευγμένος που δεν έχει ακόμα προλάβει να δικτυωθεί κοινωνικά. Γνωστό επίσης το ιδιότυπο αίσθημα μοναξιάς του φαροφύλακα, καθώς και του τερματοφύλακα προ της εκτέλεσης ενός πέναλτι. Θα μιλήσω, όμως, σήμερα για ένα είδος εφιαλτικής μοναξιάς που όλοι θέλουμε να ξορκίσουμε από τα βάθη του ορίζοντα της ζωής μας...\nΣίγουρα θα έχετε συναντήσει ανθρώπους που πέρασαν τα ογδόντα και βρέθηκαν στην ανάγκη να ζουν μόνοι. Για να σας κάνω ακόμα χειρότερο το σενάριο, σκεφτείτε κάποιον που μόλις πριν ένα χρόνο έχασε τη σύντροφό του, το μόνο πρόσωπο στον κόσμο που είχε για παρέα κι η παρουσία του τού έδινε κάποιο αίσθημα ασφάλειας... Τώρα οι νύχτες ήταν άυπνες και βασανιστικά αξημέρωτες. Κι ο κάθε θόρυβος απ’ την κουζίνα έμοιαζε με απειλή ικανή να προκαλέσει πανικό, ώσπου το φως της μέρας νάρθει σαν βάλσαμο παρηγοριάς και σαν ψευδαίσθηση προστασίας...\nΔεν ξέρω αν το ‘χε, όμως, πληροφορηθεί (μα, κι αν το γνώριζε, τι θα μπορούσε να κάνει;) πως η Αθήνα δεν είναι πια η πόλη που ήξερε! Κάποτε ζούσαν εδώ άνθρωποι – καλοί, κακοί, με τις αρετές και τις αμαρτίες τους. Σήμερα οι άνθρωποι αναγκάζονται να συμβιώνουν με κτήνη. Και, όσο πιο πολύ συμβιώνουν μ’ αυτά, τόσο πιο πολύ συνηθίζουν στην κτηνωδία, μέχρι που σιγά-σιγά παύουν να τη φοβούνται – όπως το τέρας όταν αρχίζει κανείς να του μοιάζει!\nΣτη χώρα της απόλυτης παρακμής τα πάντα εισάγονται, αφού έχουμε ξεχάσει πια τι θα πει παραγωγή – από κηπευτικά είδη και μικροσυσκευές έως πολιτισμό και ποιότητα ζωής. Και, επειδή φαίνεται γίναμε υπερβολικά πολλοί και ανεπίτρεπτα πλούσιοι, αποφασίσαμε ν’ ανοίξουμε τα σύνορα και στο εισαγόμενο έγκλημα, μήπως κι εξισορροπήσουμε κάπως την κατάσταση και καταφέρουμε, τελικά, να γίνουμε λιγότεροι και φτωχότεροι!\nΤο γεροντάκι των 82 χρόνων στο Παγκράτι ήταν εύκολος στόχος καθώς γυρνούσε μόνος από την τράπεζα με την πολύτιμη σύνταξη στην τσέπη. Δύο «απελπισμένοι» (sic) της περιοχής (σύμφωνα με μαρτυρίες περιοίκων) τον είχαν βάλει από καιρό στο σημάδι. Την πρώτη φορά απλώς τον λήστεψαν. Τη δεύτερη φαίνεται πως βρήκαν ζόρι καθώς τον ακολούθησαν ως μέσα στο σπίτι του. Έτσι, αναγκάστηκαν να του κλείσουν το στόμα για να μη φωνάζει και τους πάρουν είδηση οι γείτονες. Ως πρόχειρο μέσο απόφραξης του στόματός του, που σε λίγα λεπτά επρόκειτο να σιγήσει για πάντα από ασφυξία, επέλεξαν μια ικανή ποσότητα χαρτιού υγείας από την τουαλέτα... (Δεν λαϊκίζω, κυρίες και κύριοι ανθρωπιστές: τις πληροφορίες τις αντλώ απευθείας από τα έγκυρα μέσα ενημέρωσης και τον δημοκρατικό Τύπο!)\nΚαι, επειδή κάποιοι έχουν ήδη αρχίσει να αφαιρούν το περιτύλιγμα της άνοστης, χιλιομασημένης τσιχλόφουσκας του «ρατσισμού», θα θέσω ένα ερώτημα που προσωπικά θεωρώ ρητορικό: Τι είναι, αν όχι ρατσιστική, η «κατανόηση» και η ανοχή απέναντι στην άσκηση ακραίας βίας από τους βιολογικά ανθεκτικότερους στους, κατ’ αναλογία, αδύναμους κι ανήμπορους να αμυνθούν;\nΤο μέγεθος του κακού σ’ αυτή την πόλη έγινε πια τέτοιο που δεν μπορεί να χωρέσει σε συμβατικές ηθικές αξιολογήσεις (όπως είπε και κάποιος διαβόητος εγκληματίας πολέμου, ένα εκατομμύριο θάνατοι δεν είναι τραγωδία, είναι στατιστική!). Πιστή στις επιταγές του Δαρβίνου, η κοινωνία των ανθρώπων έχει ασυνείδητα αναπτύξει νοσηρά ανακλαστικά αυτοσυντήρησης με τελικό στόχο το ξεσκαρτάρισμα των βιολογικά αδύναμων και κοινωνικά μη-παραγωγικών στοιχείων. Γι’ αυτό και, στη χρεοκοπημένη Ελλάδα τού σήμερα, το γεροντάκι των 82 που απολάμβανε το «προνόμιο» μιας ολόκληρης σύνταξης, μέσα στα πειραγμένα υποσυνείδητά μας ίσως και να πρόβαλλε ως ανεπίτρεπτη «πολυτέλεια» που θα ‘πρεπε με κάποιον τρόπο να εκλείψει!\nΑυτό εξηγεί, άλλωστε, τα ψιλά γράμματα των εφημερίδων, τις λιτές και άχρωμες –σχεδόν εξαναγκαστικές- αναφορές ρουτίνας στα μέσα ενημέρωσης, μα, κυρίως, την απουσία έμπρακτης ευαισθησίας εκ μέρους όσων κόπτονται επιλεκτικά για τα ανθρώπινα δικαιώματα και αυτοχρίζονται σταυροφόροι κατά του ρατσισμού!\nΌμως, φίλοι μου, η εθνική τραγωδία μας δεν είναι μόνο τα εισαγόμενα κτήνη που δεν διστάζουν να δολοφονήσουν ανήμπορους ανθρώπους για να εξασφαλίσουν την καθημερινή τους επιβίωση. Είναι, γενικότερα, η ίδια η εισαγόμενη κτηνωδία, κάθε μορφής, άσχετα από φυλές και εθνικές προελεύσεις. Από συναδέλφους εκπαιδευτικούς που υπηρετούν στις δύο πρώτες βαθμίδες της εκπαίδευσης, πληροφορούμαι ότι η ενδοσχολική βία έχει κάνει για τα καλά την εμφάνισή της και στη χώρα μας, κατ’ απομίμηση, π.χ., γνωστών Αμερικανικών προτύπων. Από την άλλη, η αναβίωση ακραίων «πολιτικών» ιδεολογιών και –κυρίως- πρακτικών σε χώρες της Ευρώπης έχει εμφανή επίδραση και στα πολιτικά και κοινωνικά δεδομένα της χώρας μας (και δεν χρειάζεται, νομίζω, να εξηγήσω τι εννοώ...).\nΚαμία κυβέρνηση δεν μπορεί να αντιμετωπίσει από μόνη της προβλήματα τέτοιου μεγέθους, αν πρώτα η ίδια η κοινωνία δεν τα καταδικάσει στη συλλογική της συνείδηση. Μια συνείδηση που πρέπει, όμως, να πάψει να εμφανίζεται κατακερματισμένη με βάση τις όποιες κομματικές συμπάθειες ή ιδεολογικές διαφορές, και να λειτουργήσει με αίσθημα μη-επιλεκτικού ανθρωπισμού αλλά και εθνικής αυτοσυντήρησης, δίνοντας προτεραιότητα στη μέριμνα για τον κατά τεκμήριο πιο αδύναμο συμπολίτη μας.\nΚι ας αφήσουμε, επιτέλους, κατά μέρος τις γελοίες ρητορείες περί δήθεν εθνικού ή φυλετικού «νεο-ρατσισμού» της κοινωνίας μας: είμαστε κατά παράδοση ο πιο ανεκτικός και φιλόξενος λαός του κόσμου! Αυτονοήτως, βέβαια, για εκείνους που τιμούν τους κανόνες της φιλοξενίας και σέβονται αυτούς που τους την προσφέρουν...\nΑναρτήθηκε από Costas Papachristou στις 1:40 μ.μ.


Παναγιωτόπουλος για Ουκρανία: «Δεν επηρεάζεται η αμυντική μας δυνατότητα» - Action24\nΠαναγιωτόπουλος για Ουκρανία: «Δεν επηρεάζεται η αμυντική μας δυνατότητα»\nΣυζήτηση επίκαιρης ερώτησης στην Ολομέλεια της Βουλής, Δευτέρα 6 Ιουνίου 2022. (ΜΙΧΑΛΗΣ ΚΑΡΑΓΙΑΝΝΗΣ/EUROKINISSI)\nΟ Υπουργός Εθνικής Αμύνης κ. Νικόλαος Παναγιωτόπουλος απάντησε σήμερα, Δευτέρα 6 Ιουνίου 2022, σε επίκαιρη ερώτηση του Βουλευτή Α’ Πειραιώς του Συνασπισμού Ριζοσπαστικής Αριστεράς κ. Θεόδωρου Δρίτσα με θέμα: «Ελληνικά όπλα και πυρομαχικά στην Ουκρανία».\nέχω μπροστά μου εδώ την ανακοίνωση του Αμερικανού Υπουργού Άμυνας στις 23 Μαΐου 2022, ο οποίος, ισχυρίζεστε μάλλον, ότι μας εκθέτει. Ούτε αυτός παραθέτει δελτία αποστολής και φορτωτικές. Ανακοινώνει και διαβάζω σε ελεύθερη μετάφραση: «Και σήμερα αρκετές χώρες ανακοίνωσαν νέες δωρεές από απαραίτητα συστήματα πυροβολικού και πυρομαχικών, μεταξύ των οποίων η Ελλάδα, η Ιταλία, η Νορβηγία και η Πολωνία». Προχθές δε, ο Καγκελάριος Σολτς, μετά από συνεννόηση με τον Έλληνα Πρωθυπουργό, ανακοίνωσε προτού γίνει κάποια δική μας σχετική ανακοίνωση και γι’ αυτό δημιουργήθηκε και φαντάζομαι ο σχετικός ντόρος, ότι πρόκειται να δοθεί αμυντικό υλικό, δηλαδή κάποια Τεθωρακισμένα Οχήματα Μεταφοράς Προσωπικού προς την Ουκρανία με όρους ανταλλαγής νεότερου τύπου Γερμανικά τεθωρακισμένα. Πλην όμως, στην ίδια ανακοίνωση ευθαρσώς αναφέρεται ότι οι σχετικές συνεννοήσεις θα γίνουν μεταξύ των δύο Υπουργείων Άμυνας.\nΕπομένως μη μας λέτε ότι «όλοι τα έβγαλαν όλα στη φόρα σε εξονυχιστική λεπτομέρεια» κι εμείς τα κρύβουμε. Το γενικό περίγραμμα αναφέρεται και θα έχουμε την ευκαιρία μεθαύριο στην Επιτροπή Εξωτερικών και Άμυνας που ζήτησα να συγκληθεί προκειμένου να υπάρξει κι αυτή η ενημέρωση. Δεν είναι η μόνη ενημέρωση που έχει υπάρξει μέχρι τώρα, να πούμε και άλλα εκτενέστερα. Αλλά όπως καταλαβαίνετε, τα ζητήματα αυτά έχουν κάποια ευαισθησία. Μία ευαισθησία που άπτεται άμεσα ζητημάτων Εθνικής Ασφάλειας. Δεν αποκρύπτουμε τίποτα από τον ελληνικό λαό. Έχω πει πάρα πολλές φορές ότι δεν θα κάνουμε τίποτα που θα αποδυναμώσει με κανέναν τρόπο την αμυντικά μας διάταξη. Αυτή ήταν η ερώτηση και νομίζω ότι η απάντησή μου ήταν πάρα πολύ καθαρή. Τίποτα δεν θα στείλουμε που θα αποδυναμώνει την αμυντική μας διάταξη.\nΑπό εκεί και πέρα ο πόλεμος συνεχίζεται. Ναι, προβήκαμε σε μία πρώτη αποστολή αμυντικού υλικού, η οποία δεν ολοκληρώθηκε με μία πτήση, με ένα δρομολόγιο, αλλά χρειάστηκαν αρκετά. Προβήκαμε σε μία δεύτερη αποστολή αμυντικού υλικού, πυρομαχικών εν προκειμένω, για την οποία έσπευσε να βγάλει πρώτος μια ανακοίνωση ο Αμερικανός Υπουργός Άμυνας, όπως είπα. Το προχθεσινό νέο είναι η συμφωνία, η οποία όμως δεν έχει ολοκληρωθεί και χρειάζονται να διευκρινιστούν μάλλον κάποιοι τεχνικοί όροι κάποιας ειδικής σημασίας σε σχέση με το χρονισμό, το χρόνο αντικατάστασης, την κατάσταση αυτών που παραλαμβάνουμε κλπ, ώστε να καταλήξουμε σε συμφωνία κι είναι να μπορούμε να έρθουμε να πούμε περισσότερα.\nΈτσι και αλλιώς είναι δύσκολο στην ερώτηση σας λοιπόν να παράσχω όλες τις απαραίτητες πληροφορίες. Την Τετάρτη θα συγκληθεί η Εξωτερικών και Άμυνας, ανάμεσα σε δύο επισκέψεις επίσημες Υπουργών Άμυνας, του Αλβανού αύριο και του Βούλγαρου την Πέμπτη, διότι οι καιροί είναι τέτοιοι ώστε δεν υπάρχουν κενοί χρόνοι στο υπουργείο Άμυνας και αυτές οι δυο επισκέψεις έχουν την σημασία τους εν όψει της διάσκεψης της Παρασκευής. Αλλά εν τούτοις, ναι, θα έλθω να δώσω πληροφορίες και να απαντήσω, ενδεχομένως, και σε απορίες με άνεση χρόνου.\nΗ Κυβέρνηση έχει ενημερώσει επίσημα τον Ελληνικό Λαό και μέσω του Κοινοβουλευτικού Ελέγχου και μέσω των ανακοινώσεων του Κυβερνητικού Εκπροσώπου, όποτε αυτό κρίθηκε αναγκαίο. Έλλειμμα ενημέρωσης επομένως -επιτρέψτε μου να ισχυριστώ- ότι δεν υπάρχει. Δεν θα μπούμε στα ζητήματα της γενικής εικόνας, κατά πόσον πρέπει να ενισχύσουμε ή όχι την Ουκρανία. Τουλάχιστον εγώ δεν θα μπω σε αυτό. Αλλά εν πάση περιπτώσει έχει ενδιαφέρον να ξεκαθαρίσουμε εδώ πέρα και θέσεις και τοποθετήσεις.\nΣε κάθε περίπτωση η απόφαση να ενισχύσουμε την Ουκρανία με στρατιωτικό εξοπλισμό προκειμένου επί του πεδίου οι ουκρανικές Ένοπλες Δυνάμεις να υπερασπιστούν των κυριαρχικών τους δικαιωμάτων κατόπιν της ρωσικής εισβολής, είναι απόφαση της Ευρωπαϊκής Ένωσης. Αυτή είναι, νομίζω, η νομιμοποιητική βάση που χρειαζόμαστε. Το ΚΥΣΕΑ που συνήλθε -και θα διαβάσω από τα πρακτικά της συνεδρίασης του ΚΥΣΕΑ που συνήλθε στις 24 Φεβρουαρίου 2022. «Συζητήθηκαν οι δυνατότητες και αποφασίστηκε η παροχή συνδρομής στην Ουκρανία, ανάλογα με τις αρμοδιότητες εκάστου μέλους και σε πλήρη εναρμόνιση με σχετικές αποφάσεις της Ευρωπαϊκής Ένωσης και ΝΑΤΟ». Αυτό κάνουμε. Τίποτα περισσότερο – τίποτα λιγότερο, όπως κάνουν και οι υπόλοιπες χώρες, άλλωστε, της Ευρωπαϊκής Ένωσης.\nΑν ισχυρίζεστε ότι δεν πρέπει να κάνουμε όπως κάνει και η υπόλοιπη Ε.Ε. ή το ΝΑΤΟ είναι ευκαιρία τώρα, την Τετάρτη, να βγείτε και να το πείτε ευθαρσώς στον Ελληνικό Λαό, «εμείς θέλουμε κάτι άλλο». Τουλάχιστον να εναρμονιστούμε με την Ευρωπαϊκή Ένωση και το συμμαχικό στρατόπεδο εις το οποίο ανήκουμε. Άλλα κόμματα το κάνουν και δεν κρύβονται για αυτό… Ευκαιρία να το κάνετε κι εσείς αν έτσι νομίζετε, για να το ακούσουν όλοι. Από κει και πέρα, όμως, θα μου επιτρέψετε στην Δευτερολογία να εξηγήσω κάποια πράγματα σχετικά με τη διαδικασία, γιατί ο χρόνος είναι πολύς, έχουμε και την Τετάρτη, πρέπει να πω κάποια πράγματα επιπλέον σχετικά με την διαδικασία, όσον αφορά στο επιχειρησιακά αναγκαίο ή μη αναγκαίο του εξοπλισμού που διαθέτουμε.\nΕίναι, όπως σας είπα, από τα αποθέματα μας, όσα έχουν δοθεί μέχρι τώρα. Γιατί έχουν δημιουργηθεί αυτά τα αποθέματα; Μα για τον απλούστατο λόγο ότι στην πορεία του χρόνου κάποια οπλικά συστήματα είτε αντικαθίσταντο, είτε αναβαθμίζονταν με αποτέλεσμα κάποια πυρομαχικά που αντιστοιχούσαν, ιδίως στο Πυροβολικό, σε τέτοια οπλικά συστήματα να έμεναν πίσω. Ή θα έπρεπε να τα καταστρέψουμε ή θα έπρεπε να τα πουλήσουμε κάπου, όπως η απόπειρα του Υπουργού σας τότε, να διαθέσει κάποια βλήματα στη Σαουδική Αραβία που δεν τελεσφόρησε ή να τα δωρίσουμε κάπου όπως ΒΜΡ-1 που δωρίσαμε επί δικών σαν ημερών, κάποια από αυτά στην Αίγυπτο. Άλλα τα πουλήσαμε και πήραμε και κάποιο αντίτιμο για αυτά τα τεθωρακισμένα, τα οποία αυτός ο τύπος είναι που σχεδιάζεται κατά τη συμφωνία η οποία όμως θα διευκρινιστεί και θα διαλευκανθεί σε επίπεδο τεχνικής λεπτομέρειας -και είναι απαραίτητο- με τους Γερμανούς να δώσουμε στην Ουκρανία.\nΕπομένως, απόθεμα! Έχουμε πολύ απόθεμα. Γιατί έχουμε; Γιατί στο πέρασμα του χρόνου παλιά είδη πυρομαχικών διαφόρων διαμετρημάτων πλέον αποθηκεύτηκαν στις αποθήκες των Ενόπλων Δυνάμεων και μη συγχέετε όλο αυτό με τις ημέρες αγώνα και τα λοιπά, έχουμε πολλά παραπάνω από όλα όσα προβλέπουν για τις ημέρες αγώνα. Γιατί δημιουργήθηκαν όλα αυτά τα αποθέματα; Διότι έμεναν πίσω από συστήματα που εκσυγχρονίζονταν και επομένως είχαν ανάγκη εκσυγχρονισμένου τύπου πυρομαχικών. Πόσα είναι; Δεν θέλω να μπω σε λεπτομέρειες για τα συνολικά αποθέματα, αλλά σας είπα ότι δόθηκε ένα μικρό μέρος αυτών των αποθεμάτων έτσι ώστε να μην επηρεάζεται με κανένα τρόπο και στο παραμικρό η συνολική αμυντική δυνατότητά μας.\nΚι όσον αφορά στα τεθωρακισμένα, τα οποία σκοπεύουμε να εισφέρουμε ενισχύοντας την Ουκρανία, αντικαθιστώντας τα με τα πιο σύγχρονα γερμανικά που μας προσφέρουν, έχει ακόμα κάποιο διάστημα προκειμένου να οδηγηθούμε σε πλήρη συμφωνία.\nΕδώ το κρίσιμο σημείο, και κλείνω κύριε Πρόεδρε, είναι ο χρονισμός της ανταλλαγής. Θέλουμε να γίνει η ταυτόχρονη αντικατάστασή τους από τα πιο σύγχρονα γερμανικά. Αλλά για να γίνει αυτό θα πρέπει να τα δούμε, προφανώς να τύχουν κάποιας επιθεώρησης από δικά μας στελέχη, σε ποια κατάσταση είναι, ποιο είναι το συνολικό πακέτο που μας προσφέρεται, να δούμε αυτές τις λεπτομέρειες και μετά να προχωρήσουμε στην ανταλλαγή αυτή, έτσι ώστε να μην μείνουν εκτεθειμένες οι Ένοπλες Δυνάμεις όσον αφορά στη συνολική αμυντική διάταξη ούτε ένα δευτερόλεπτο. Αυτή είναι η στόχευσή μας και έτσι σκοπεύουμε να προχωρήσουμε.\nΘα αφήσω και κάποια ελάχιστα για τη Δευτερολογία και τα περισσότερα βέβαια την Τετάρτη.\nΚατά τη Δευτερολογία του, ο κ. Παναγιωτόπουλος επεσήμανε:\n«Εντάξει, μίλησα οκτώ λεπτά στην Πρωτολογία μου αλλά κι εσείς για εξήμισι στη Δευτερολογία σας, μάς είπατε ακριβώς όσα είπατε και στην Πρωτολογία. Και κάτι επιπλέον, το οποίο όμως, εκτιμώ προσωπικά ότι το μπερδεύετε, αυτό για τη διάθεση των στοιχείων της διμοιρίας αυτής των αντιαεροπορικών συστημάτων στη Βουλγαρία. Αυτό δεν είναι αποστολή όπλων στην Ουκρανία. Είναι κάτι άλλο. Είναι η ενεργοποίηση των ΝΑΤΟϊκών σχεδίων για την ενίσχυση της Νοτιοανατολικής Πτέρυγας πέριξ της κρίσιμης περιοχής, γι’ αυτό το λόγο προωθήθηκε αυτή η διμοιρία στη Βουλγαρία σύμφωνα με τον επιχειρησιακό σχεδιασμό του ΝΑΤΟ.\nΑποστολή όπλων στην Ουκρανία όμως με αυτή η διμοιρία δεν ήταν. Και η αποστολή όπλων έχει να κάνει με αυτά που περιγράψαμε και τα οποία, όπως σας είπα, δεν είμαι τουλάχιστον διατεθειμένος να τα παραθέσω. Ούτε στη «Διαύγεια» δεν βγαίνουν, ούτε ανακοινώνονται φορτωτικές και δελτία αποστολής στο πλαίσιο που σας περιέγραψα. Όμως στις 28 Φεβρουαρίου 2022 η σχετική απόφαση με το μέτρο της συνδρομής, στο πλαίσιο ευρωπαϊκού μηχανισμού για την ειρήνη, για την προμήθεια μάλλον στρατιωτικού εξοπλισμού και πλατφορμών στις Ουκρανικές Ένοπλες Δυνάμεις, αυτή η απόφαση βρίσκεται δημοσιευμένη στην επίσημη Εφημερίδα της Ευρωπαϊκής Ένωσης. Ό,τι και να λέτε δεν μπορείτε να ισχυρίζεστε ότι επειδή συμμορφωνόμαστε με αυτή την απόφαση είμαστε εκτός οποιουδήποτε πλαισίου νομιμότητας. Εκτός αν ο συνειρμός είναι πως ό,τι αποφασίζει η Ευρώπη δεν μας αφορά σ’ εμάς. Με συγχωρείτε, εμείς δεν έχουμε αυτή την άποψη για τα πράγματα.\nΑπό εκεί και πέρα, σας είπα ότι το υλικό που έχει σταλεί μέχρι τώρα δεν αποτελούσε και δεν αποτελεί κρίσιμο επιχειρησιακά υλικό για τις Ένοπλες Δυνάμεις. Δεν επηρεάζεται η συνολική υφιστάμενη τηρούμενη στάθμη των αποθεμάτων. Σας είπα, είναι πυρομαχικά διαφόρων διαμετρημάτων τα οποία αυτή τη στιγμή βρίσκονται στις αποθήκες της λεγόμενης «τρίτης γραμμής». Δεν επηρεάζεται συνολικά επί τα χείρω, ούτε στο ελάχιστο, η αμυντική μας διάταξη.\nΑπό την πρώτη στιγμή πάνω σε αυτή την υπόθεση, πήραμε μια ξεκάθαρη θέση. Είμαστε δίπλα στους συμμάχους μας, στην Ευρωπαϊκή Ένωση και στο ΝΑΤΟ. Αυτό κάνουμε. Και συνεχίζουμε να στηρίζουμε την Ουκρανία για την εισβολή που δέχεται. Έχετε αντίρρηση; Πείτε το.\nΠείτε το καθαρά, όμως: «Δεν θέλουμε να στηρίζετε την Ουκρανία. Δεν θέλουμε. Θέλουμε να βγούμε από αυτό ως Ελλάδα. Να είμαστε μόνοι μας. Να μην μπαίνουμε σε περιπέτειες. Να μην στεκόμαστε δίπλα στους συμμάχους μας. Να μην συμμορφωνόμαστε με τις αποφάσεις της Ευρωπαϊκής Ένωσης. Γιατί αυτό είναι το Εθνικά ωφέλιμο». Πείτε το επί τέλους. Έχετε πει, έτσι κι αλλιώς, πάρα πολλά για εμάς. Ξεκαθαρίστε το αυτό, όμως.\nΔεν μπορώ να πω κάτι άλλο αυτή την στιγμή γιατί νομίζω ότι όλο το περίγραμμα έχει περιγραφεί επαρκώς. Αμυντικός εξοπλισμός από τα αποθέματα και δεν επηρεάζεται στο ελάχιστο, η συνολική αποτρεπτική μας δυνατότητα. Μας ζητούν διάφορα να στείλουμε. Τα ξέρετε κι εσείς, όπως τα ξέρουν όλοι άλλωστε. Σε άλλα λέμε ότι μπορούμε, σε άλλα λέμε ότι δεν μπορούμε. Σε αυτά που θεωρούμε ότι επηρεάζεται η αμυντική μας δυνατότητα και θα υπάρξει αποδυνάμωση, λέμε ευθαρσώς: «Όχι, αυτά δεν είναι προς διάθεση».\nΚαι μάλιστα, συμπληρώνουμε λέγοντας ότι δεν είναι προς διάθεση γιατί είναι εκεί ανεπτυγμένα για ένα λόγο, για μια απειλή που αισθανόμαστε ότι δεχόμαστε ιδίως αυτές τις μέρες με το παραλήρημα της Τουρκίας, επειδή η Ελλάδα τολμά και σηκώνει ανάστημα, χτίζει συμμαχίες, αναβαθμίζει τις Ένοπλες Δυνάμεις κι αυτό δεν αρέσει.\nΑφήστε να μην αρέσει στους Τούρκους. Αυτά όμως που χρειαζόμαστε και μας είναι απαραίτητα δεν τα διαθέτουμε. Και εξηγούμε και γιατί και τους λόγους.\nΑπό τα αποθέματα μας, επιλέγουμε να συνδράμουμε την Ουκρανία με τον τρόπο που σας είπαμε. Εάν εν πάση περιπτώσει, καταλήξουμε σε μια συμφωνία, με τις πολλές τεχνικές λεπτομέρειες που πρέπει να διαλευκανθούν προκειμένου να καταλήξουμε σε αυτή την συμφωνία ανταλλαγής που συμφωνήθηκε επί της αρχής (το γενικό περίγραμμα) από τους δυο ηγέτες, τον Έλληνα Πρωθυπουργό και τον Γερμανό Καγκελάριο, θα προχωρήσουμε κι εκεί. Αλλά από εκεί θα αποδειχθεί και μεθαύριο από τους ειδικούς, οι Ένοπλες Δυνάμεις τολμώ να πω ότι θα βγουν ενισχυμένες γιατί θα αντικαταστήσουν ένα συγκεκριμένο στοιχείο του συνολικού υλικού τους με κάτι αντίστοιχο το οποίο όμως είναι πιο σύγχρονο και καταλληλότερο για την αποστολή που επιτελεί.\nΤα υπόλοιπα κάντε λίγη υπομονή, και θα τα συζητήσουμε εκτενέστερα την Τετάρτη στη συνεδρίαση της Επιτροπής Εξωτερικών και Άμυνας.


Ιράκ: Τουλάχιστον 50 νεκροί στο χθεσινό «κύμα» επιθέσεων | eReportaz\nΙράκ: Τουλάχιστον 50 νεκροί στο χθεσινό «κύμα» επιθέσεων\nΤουλάχιστον 51 άνθρωποι, οι μισοί μέλη των δυνάμεων ασφαλείας, σκοτώθηκαν κατά τις επιθέσεις που συγκλόνισαν την Πέμπτη το Ιράκ, σύμφωνα με ένα νέο απολογισμό που ανακοινώθηκε σήμερα, Παρασκευή, από αστυνομικές και ιατρικές πηγές.\nΟ προηγούμενος απολογισμός έκανε λόγο για περίπου 40 νεκρούς απ’ αυτή τη σειρά των επιθέσεων που είχαν στόχο ένοπλες οργανώσεις οι οποίες έχουν αναλάβει την προστασία των πετρελαιαγωγών και της σιιτικής κοινότητας.\nΗ πιο αιματηρή επίθεση πραγαμτοποιήθηκε σε μια οδό ανάμεσα στη Χαντίτα και την Μπαϊτζί, περίπου 200 χλμ. βορείως της Βαγδάτης, όπου 11 μέλη ένοπλης οργάνωσης υπεύθυνης για την προστασία του πετρελαιαγωγού που διασχίζει αυτή την περιοχή και τρεις στρατιώτες σκοτώθηκαν, σύμφωνα με τον αντισυνταγματάρχη Ματζίντ Σαλάχ αλ Μεμράουι και τον γιατρό Όμαρ Αντέλ.\nΤο βράδυ, μερικά λεπτά μετά τη λήξη της νηστείας του Ραμαζανιού, ένας καμικάζι ο οποίος οδηγούσε ένα παγιδευμένο αυτοκίνητο ανατίναξε το όχημά του κοντά σε μια σκηνή όπου ήταν συγκεντρωμένοι οι προσκεκλημένοι μιας σιιτικής κηδείας στη Μουκνταντίγια, 90 χλμ. βορειοανατολικά της Βαγδάτης.\nΈνας δεύτερος καμικάζι, ο οποίος κυκλοφορούσε πεζή, ανατίναξε τα εκρηκτικά με τα οποία ήταν ζωσμένος τη στιγμή της άφιξης των πρώτων βοηθειών.\nΤουλάχιστον 10 άνθρωποι σκοτώθηκαν και 22 τραυματίσθηκαν, σύμφωνα με την αστυνομία και μια ιατρική πηγή.\nΆλλοι εννέα άνθρωποι σκοτώθηκαν και 21 τραυματίσθηκαν το βράδυ σ’ ένα σιιτικό χωριό νοτιοδυτικά του Ντουτζάιλ, 60 χλμ. βορείως της Βαγδάτης, από την έκρηξη ενός παγιδευμένου οχήματος τη στιγμή που οι κάτοικοι συγκεντρώνονταν για να γιορτάσουν τη διακοπή της νηστείας, σύμφωνα με έναν αντισυνταγματάρχη της αστυνομίας και ένα γιατρό του νοσοκομείου του Ντουτζάιλ.\nΆλλες επιθέσεις σημειώθηκαν κυρίως στην Τικρίτ, 160 χλμ. βορείως της Βαγδάτης, τη Μοσούλη και την Τουζ Χουρμάτου, στο βόρειο τμήμα της χώρας, και στη Χάλντια, κοντά στο Ραμάντι, και τη Φαλούτζα, στο δυτικό Ιράκ.\nΟι χθεσινές επιθέσεις αυξάνουν σε πάνω από 250 από την αρχή του μήνα τον αριθμό των νεκρών από πράξεις βίας στο Ιράκ, σύμφωνα με έναν απολογισμό του Γαλλικού Πρακτορείου.


Μιας και λοιπόν η συμφωνία με τον ΑΝΤ1 αφορά δύο εκπομπές τη σεζόν και για να μην τον έχουν να κάθεται, αποφάσισαν από κοινού και σχεδίασαν μία εκπομπή και μάλιστα για να είναι μαζί με τον Έκτορα Μποτρίνι. Η συνεργασία τους μέσα από την εκπομπή «Η μαμά μου μαγειρεύει καλύτερα από τη δική σου» μπορεί να μην… έψησε τους τηλεθεατές, αλλά οι δυο τους πέρασαν καλά, οπότε είπαν να «μαγειρέψουν» ξανά κάτι παρεούλα, αλλά χωρίς να… εγκλωβίζονται σε κάποιο στούντιο.\nΈτσι λοιπόν με την καινούργια εκπομπή τους ο Άρνι κι ο Μποτρίνι θα είναι… on the road τριγυρίζοντας σε μέρη της πρωτεύουσας που θεωρούν ότι πρέπει να γνωρίσουν οι τηλεθεατές. Ο «χάρτης» τους όμως δεν θα περιέχει αξιοθέατα και μνημεία, αλλά «γαστρονομικές γωνιές» της πόλης που έχουν κερδίσει το ενδιαφέρον του κόσμου και που αξίζει να τις γνωρίσουν περισσότεροι…! Οι δυο τους λοιπόν θα πηγαίνουν εκεί και θα ανταλλάσσουν απόψεις και μεταξύ τους αλλά και με τον κόσμο για τους γαστρονομικούς… θησαυρούς! Η εκπομπή είναι προγραμματισμένη να κάνει πρεμιέρα στα μέσα Μαΐου και να προβάλλεται κάθε σαββατοκύριακο…!


«Η μαθητική αποτυχία προ των πυλών» Άρθρο του καθηγητή Β. Ντάλη | InfoKids\nΑρχική › InfoSchool › Λύκειο › «Η μαθητική αποτυχία προ των πυλών» Άρθρο του καθηγητή Β. Ντάλη\nΜέχρι πέρυσι ήταν ελάχιστα τα παιδιά που έχαναν τη χρονιά η’ παραπέμπονταν σε επανεξέταση το Σεπτέμβριο. Η συνταγή ήταν απλή. Εξασφάλιζαν ένα βαθμό τετραμήνου μεγαλύτερο από 14 σε κάθε μάθημα και γράφοντας έστω και 2 (!) το Μάιο είχαν μέσο όρο 8. Σε συνδυασμό με άλλα μαθήματα στα οποία παραδοσιακά μπαίνουν πολύ μεγάλοι βαθμοί, ο απαιτούμενος μέσος όρος του 9,5 ειχε επιτευχθεί. Και ζούσαν αυτά καλά κι εμείς καλύτερα !\nΑυτό τέλειωσε ! Από φέτος στην Α’ Λυκείου το απολυτήριο αυτής της τάξης διαμορφώνεται διαφορετικά.\nΟ μέσος όρος όλων των γραπτώς εξεταζόμενων μαθημάτων της τάξης πρέπει να είναι 10 κι όχι 9,5.\nΑπαιτείται μέσος όρος 10 στα διακριτά μαθήματα που αποτελούν τον κλάδο της Γλώσσας ( Αρχαία, Νέα και Λογοτεχνία )\nΑπαιτείται μέσος όρος 10 στα διακριτά μαθήματα που αποτελούν τον κλάδο των Μαθηματικών (Αλγεβρα και Γεωμετρία )\nΑπαιτείται μέσος όρος 8 σε κάθε ένα από τα υπόλοιπα μαθήματα της τάξης\nΕάν κάποιος από τους προηγούμενους όρους δεν συντρέχει τότε ο μαθητής/τρια παραπέμπεται για επανεξέταση το Σεπτέμβριο.\nΜιλάμε τώρα για την, έως πέρυσι, πιο χαλαρή, εξεταστικά, τάξη του Λυκείου στην οποία ακόμη και καλοί μαθητές έκαναν χρήση του μέσου όρου με σκοπό να μην διαβάσουν για τις εξετάσεις του Μαΐου !\nΕ, μήπως έπρεπε επιτέλους αυτή η κατάσταση σήψης να διορθωθεί ; «Είμαι σίγουρος ότι εάν οι μαθητές καταλάβουν πως τα πράγματα θα είναι λίγο πιο ζόρικα στο σχολείο, θα μελετούν λίγο παραπάνω και συνεπώς αυτοί που θα παραπέμπονται θα είναι περίπου το ίδιο ποσοστό. Άλλωστε, από τους καθηγητές εξαρτιόταν πάντα τι βαθμό θα έβγαζαν οι μαθητές. Και δεν είναι καθόλου αντικειμενικοί. Καιρός, λοιπόν, να γίνουν αντικειμενικοί. Και η τράπεζα θεμάτων βοηθάει σε αυτό. Να φροντίζουμε να κάνουμε τους μαθητές καλύτερους, γνωστικά, αλλά και ως ανθρώπους. Και δεν γίνεται καλύτερος ένας μαθητής, όταν καταλαβαίνει πως όσο λίγο και να μελετήσει, θα περάσει.» Λόγια συναδέλφου που ασφυκτιούσε τόσα χρόνια σε αυτήν την παρακμιακή κατάσταση. Ίσως όμως και μόνο θεωρία …\nΤι θα συνέβαινε π.χ. αν ο νόμος για το «νέο» Λύκειο εφαρμοζόταν από την περσινή χρονιά; Πόσοι μαθητές θα προάγονταν και πόσοι θα παραπέμπονταν;\n3 καθηγητές σχολείου της Δυτικής Θεσσαλονίκης (Άγγελος Οργιανέλης, Ελένη Μαστοροπούλου και Δημήτρης Αδαμίδης ) έκαναν μια ενδιαφέρουσα μελέτη – προσομοίωση. Εφάρμοσαν το νόμο για το «νέο» Λύκειο στις πραγματικές επιδόσεις (προφορικές – γραπτές) των μαθητών της Α’ Λυκείου του σχολείου τους για το σχολικό έτος 2012-2013. Σύμφωνα με τους πραγματικούς βαθμούς 123 μαθητών της Α' Λυκείου ενός σχολείου της Δυτικής Θεσσαλονίκης, κατά το σχολικό έτος 2012-2013 είχαμε τα εξής αποτελέσματα: Πέρυσι παραπεμφθήκαν 4 μαθητές (ποσοστό 3% ). Εάν είχε εφαρμοσθεί ο νέος νόμος από πέρυσι, θα παραπέμπονταν 36 μαθητές ( ποσοστό 29% ) !\nΚαι όλα αυτά, με την προϋπόθεση ότι τα θέματα στις εξετάσεις τα βάζουν οι καθηγητές των σχολείων. Το δεδομένο όμως αυτό ανατράπηκε. Το 50% των θεμάτων πλέον θα είναι από «τράπεζα θεμάτων» προερχόμενη από το υπουργείο. Ιδια θέματα για όλα τα σχολεία της Ελλάδας, απλά κάθε σχολείο θα επιλέγει μόνο του (με τροπολογία που πέρασε τελευταία στιγμή) ποιά θα είναι αυτά τα θέματα.\nΚι από εδώ αρχίζουν τα παρατράγουδα. Αρχικά θα αυξηθεί η πίεση μαθητών και γονιών προς τους καθηγητές τους για όλο και μεγαλύτερους βαθμούς ώστε να εξασφαλίζεται από νωρίς η προαγωγή. Έτσι κι αλλιώς η πίεση αυτή θα υπάρχει αφού οι βαθμοί της τάξης υπολογίζονται και για την πρόσβαση στα πανεπιστήμια από φέτος. Εάν οδηγηθούμε σε κατάσταση γενικευμένων υψηλών βαθμολογιών όπως γίνεται τώρα στη Γ’ Λυκείου τότε το υπουργείο θα έχει κάνει μία τρύπα στο νερό.\nΔεν είναι όμως σίγουρο πλέον ότι οι καθηγητές θα «μπορούν» να το κάνουν. Έρχονται αξιολογήσεις … Ποιος θα ρισκάρει στο μέλλον μια εικόνα τάξης με υψηλότατους προφορικούς και απελπιστικά κάτω από τη βάση γραπτούς βαθμούς ; Πόσοι θα «θυσιαστούν» για τους μαθητές τους ; Όταν οργανικές θέσεις κινδυνεύουν και το υπουργείο ψάχνει ευκαιρία για απολύσεις, ποιός θα ρισκάρει ;\nΠως θα προσαρμόσουν οι διδάσκοντες το μάθημα ; Στο επίπεδο που ορίζει η τράπεζα θεμάτων κινδυνεύοντας να «χάσουν» όλα εκείνα τα παιδιά που δεν θα μπορέσουν να «ανταποκριθούν» ; Η’ θα προσπαθήσουν να στηρίξουν τα περισσότερα, δυνατόν, παιδιά οδηγώντας τα σε αποτελέσματα χαμηλού μέσου όρου ; Βλέπετε, όλα τα παιδιά δεν φτάνουν στο Λύκειο με τα ίδια εφόδια… Η Ευρωπαϊκή Ένωση πιέζει εδώ και καιρό για δείκτες αξιολόγησης των σχολείων. Κι αν δούμε λίγο μακρύτερα, πολύ θα ήθελε η χρηματοδότηση κάθε σχολείου να είναι αντίστοιχη με τις επιδόσεις των μαθητών του. Ήδη, αυτό δρομολογείται για τα πανεπιστήμια.\nΛέτε να αποφύγουμε μήπως τους εκβιασμούς μαθητών για ιδιαίτερα από λίγους, ελάχιστους έστω καθηγητές τους ; Ανθρωπίνως αδύνατον … Υπάρχει άλλωστε πλούσια εμπειρία από το παρελθόν.\nΤο χειρότερο όλων όμως είναι η δύσκολη θέση στην οποία βρίσκονται εκπαιδευτικά οι διδάσκοντες. Κάθε σχολείο είναι διαφορετικό από τα άλλα ως προς τη σύνθεση του μαθητικού του πληθυσμού. Υπάρχουν σχολεία υποβαθμισμένων περιοχών, σχολεία όπου οι γονείς των παιδιών δεν φείδονται εξωσχολικής βοήθειας προς τα παιδιά τους, σχολεία με μεγάλη ανομοιομορφία μαθητικού πληθυσμού. Στο Γαλάτσι ξέρουμε όλοι ότι υπάρχουν σχολεία με καλό όνομα και σχολεία υποδεέστερα.\nΤα φροντιστήρια έχουν λυμένα τα χέρια τους. Tο να διδάξουν όλα τα θέματα της τράπεζας θεμάτων είναι το ψωμοτύρι τους. Το να μετατρέψουν την Α’ Λυκείου σε τάξη εξεταστικής έντασης ακόμα και επιπέδου Γ΄Λυκείου είναι η δουλειά τους. To να φροντίσουν ώστε όλοι οι μαθητές τους να προάγονται τους είναι εύκολο. Ξέρουν. Μπορούν όμως όλα τα παιδιά να πάνε φροντιστήριο ;\nΕίναι προφανές ότι όλο και περισσότερο το σχολείο θα προσαρμόζεται στις εξετάσεις. Τις «εθνικού» χαρακτήρα εξετάσεις της Α’ και Β’ Λυκείου αλλά και τις πανελλαδικές της Γ’. Μάλλον ευχολόγια θα καταλήξουν οι διακηρύξεις περί «αυτόνομου μορφωτικού χαρακτήρα» του σχολείου. Πώς να παρέχει μόρφωση ένα σχολείο το οποίο καθημερινά επιφορτίζεται όχι να προετοιμάσει το σύνολο του μαθητικού πληθυσμού αλλά να διαπιστώσει – νομιμοποιήσει την ικανότητα εκείνων που είναι «άξιοι» να φοιτήσουν στην τριτοβάθμια εκπαίδευση ; Στέλνοντας τους υπόλοιπους στη μαθητεία ;\nΗ υποεκπαίδευση έρχεται, απλά η μαζική σχολική αποτυχία των παιδιών μας θα είναι η πρώτη που θα μας χτυπήσει την πόρτα.\n«Π ρ ο τ α σ η φροντιστήρια», Βεΐκου 12 & Ήρας 2, Γαλάτσι, τηλ. 210 2914627,\nΠέμπτη, 26 Σεπτέμβριος, 2013 στην κατηγορία Λύκειο


Ελληνικά Φτερά.: Μεσαίας κλίμακας άσκηση Έρευνας και Διάσωσης ναυαγών «ΑΕΤΟΣ Β΄/11\nΜεσαίας κλίμακας άσκηση Έρευνας και Διάσωσης ναυαγών «ΑΕΤΟΣ Β΄/11\nΆσκηση της 31 Μοίρας ειδικών επιχειρήσεων ανατολικά της Καρπάθου\nΜεσαίας κλίμακας άσκηση Έρευνας και Διάσωσης ναυαγών με την επωνυμία «ΑΕΤΟΣ Β΄/11» διεξάγεται σήμερα - ημέρα και νύχτα -στη θαλάσσια περιοχή και στον εναέριο χώρο ανατολικά της νήσου Καρπάθου.\nΣτην άσκηση συμμετέχουν δυνάμεις της Πολεμικής Αεροπορίας του Πολεμικού Ναυτικού και του Λιμενικού Σώματος. Συγκεκριμένα παίρνουν μέρος 2 μαχητικά αεροσκάφη, ένα ελικόπτερο μια φρεγάτα και ενα περιπολικό, ενώ το βασικό έργο έχουν επιφορτιστεί οι άνδρες της επίλεκτου 31ης Μοίρας Ειδικών Επιχειρήσεων Διάσωσης της Πολεμικής Αεροπορίας.\nΈργο τους είναι να ρίχνονται στη μάχη με ειδικό εξοπλισμό, ακόμα και στα μετόπισθεν του εχθρού για να διασώσουν πιλότους που τυχόν έχει καταρριφθεί το μαχητικό τους. Η μεταφορά τους γίνεται με εξοπλισμένα ελικόπτερα Έρευνας Διάσωσης Μάχης.\nΗ εκπαίδευση του προσωπικού είναι ποικίλη και αποτελεί τον ακρογωνιαίο λίθο των εν ειρήνη\nδραστηριοτήτων της Μοίρας. Ακολουθώντας τη θεμελιώδη αρχή της Πολεμικής Αεροπορίας «εκπαιδεύσου όπως θα πολεμήσεις» χωρίζεται σε τρία στάδια (αρχική, εξειδίκευσης, συντήρησης) και περιλαμβάνει πλειάδα εκπαιδεύσεων που πραγματοποιούνται σε σχολεία και των τριών κλάδων των Ενόπλων Δυνάμεων της χώρας, αλλά και του εξωτερικού. Επίσης, η εκπαίδευση συμπληρώνεται από ένα ευρύ φάσμα συνεργασιών – συνεκπαιδεύσεων με επίλεκτες μονάδες εντός και εκτός της ελληνικής επικράτειας .\nΟ εξοπλισμός, τον οποίο έχει στη διάθεση του, ένα στέλεχος της Μοίρας Ειδικών Επιχειρήσεων είναι από τους αρτιότερους και ο πλέον συμβατός με αυτόν των αντίστοιχων συμμαχικών ομάδων. Έτσι δύναται να εκτελέσει την αποστολή του ανεξαρτήτως του εδάφους, ημέρα ή νύχτα, αλλά και των καιρικών συνθηκών.Οι επιχειρήσεις τους, σε καιρό ειρήνης, είναι: Παροχή Πρώτων Βοηθειών. Απεγκλωβισμός ατόμων και περισυλλογή νεκρών από αεροπορικά δυστυχήματα σε ξηρά, θάλασσα και κάτω από την επιφάνεια αυτής. Εγκατάσταση δικτύου επικοινωνίας για υποστήριξη των αποστολών της.\nΠροστασία Αεροπορικών Εγκαταστάσεων - φύλαξη εξειδικευμένων στόχων - καταστολή καταδρομικών ενεργειών του εχθρού, σε φίλιες δυνάμεις της Π.Α. Συνεργασία για αντιμετώπιση αεροπειρατειών με εμπλοκή Α/Φ-Μονάδων της Π.Α. Προστασία μεταφορικών μέσων της Π.Α. σε μετακινήσεις εντός και εκτός Ελλάδος. Συμμετοχή σε αποστολές ανθρωπιστικής βοήθειας.\nΣκοπός της άσκησης «ΑΕΤΟΣ Β΄/11» είναι η αξιολόγηση της επιχειρησιακής ικανότητας του προσωπικού και της αποτελεσματικότητας των μέσων και των συστημάτων των εμπλεκομένων φορέων και δυνάμεων. Επίσης θα δοκιμαστούν και θα αξιολογηθούν οι διαδικασίες συντονισμού και επικοινωνιών του Εθνικού Κέντρου Συντονισμού Έρευνας και Διάσωσης (ΕΚΣΕΔ) στην έρευνα, εντοπισμό και διάσωση, μετά από αεροπορικό ατύχημα στη θάλασσα, ημέρα και νύχτα.\nΕτικέτες 31η Μοίρα Ειδικών Επιχειρήσεων, ΑΕΤΟΣ Β/11, Κάρπαθος


Α.Ο. Δόξα Χαλανδρίτσας: ΝΕΑ ΑΡΧΗ ΓΙΑ ΤΗΝ ΝΕΑ ΣΕΖΟΝ\nΝΕΑ ΑΡΧΗ ΓΙΑ ΤΗΝ ΝΕΑ ΣΕΖΟΝ\nΜια νέα αρχή θα κάνει η ομάδα μας φέτος με νέα κορυφαία και υπερσύγχρονη έδρα, με νέο επιτελείο, νέα διοικούντα πρόσωπα και νέα άτομα από την περιοχή μας, που θα πλαισιώσουν τα ήδη έμπειρα στελέχη της.\nΗ προετοιμασία του ποδοσφαιρικού μας επιτελείου θα ξεκινήσει την Τετάρτη 20 Αυγούστου προκειμένου τα νέα πρόσωπα να προσαρμοστούν στα νέα δεδομένα και τη φιλοσοφία της ομάδας.\nΕπίσης η ομάδα μας έχει ήδη προγραμματίσει δύο φιλικά, με την Δάφνη Πατρών και έπειτα με Θύελλα Σκιαδά.\nΗ Δόξα θα αντιμετωπίσει για πρώτη φόρα έστω και σε φιλικό αγώνα στο νέο μοναδικό γήπεδο της, άλλη ομάδα και αυτή θα είναι η Δάφνη Πατρών. Ο αγώνας αυτός θα πραγματοποιηθεί την Κυριακή 31 Αυγούστου προκειμένου και ο προπονητής μας Γιώργος Μέρελης να δει τα πρώτα στοιχεία της ομάδας.\nΗ Δάφνη Πατρών πέρσι αγωνιζόταν στην Γ' Κατηγορία ΕΠΣΑ. Με πρωταγωνιστές τους, Νικόλα Άγγελο και Χριστοφοράτο Χαράλαμπο κατάφερε να φθάσει στην τρίτη θέση του 2ου Ομίλου της Γ' Κατηγορίας με 41 βαθμούς.\nΕπίσης η ομάδα μας θα δοκιμάσει το δεύτερο τεστ προετοιμασίας το Σάββατο 6 Σεπτεμβρίου με αντίπαλο τη Θύελλα Σκιαδά. Όπως και το πρώτο έτσι και το δεύτερο φιλικό θα πραγματοποιηθεί στην νέα έδρα μας. Υπενθυμίζουμε ότι η Θύελλα Σκιαδά πέρσι αγωνιζόταν στην Σούπερ Β' Κατηγορία και με πρωταγωνιστές τους Κοκκίνη Παναγιώτη και Λεπενιώτη Θανάση έφθασε στην 6η θέση του 1ου Ομίλου της κατηγορίας με 36 βαθμούς.\nΈνα νέο ξεκίνημα πραγματοποιείται για να φθάσει η Δόξα Χαλανδρίτσας εκεί που πραγματικά ανήκει!\nΑναρτήθηκε από ΟΝΝΕΔ ΔΗΜ. Τ.Ο. ΕΡΥΜΑΝΘΟΥ στις 7:22 π.μ.\nΤόπος: Chalandritsa, Chalandritsa\nΟ ΓΙΩΡΓΟΣ ΜΕΡΕΛΗΣ ΘΑ ΕΙΝΑΙ Ο ΠΡΟΠΟΝΗΤΗΣ ΤΗΣ ΔΟΞΑΣ ...


IMATHIA IN (AMMOSIMATHIA BLOG) : Πραγματοποιήθηκαν με επιτυχία τα πρώτα μαθήματα ποντιακής κουζίνας απο την Εύξεινο Λέσχη Χαρίεσσας.Φωτογραφιες\nΠραγματοποιήθηκαν με επιτυχία τα πρώτα μαθήματα ποντιακής κουζίνας απο την Εύξεινο Λέσχη Χαρίεσσας.Φωτογραφιες\nΆλλη μια πετυχημένη εκδήλωση έφερε εις πέραν η Εύξεινος Λέσχη Χαρίεσσας με σκοπό την διαφύλαξη της πλούσιας πολιτιστικής της κληρονομιάς. Την Κυριακή 13 Νοεμβρίου 2016 στην αίθουσα του συλλόγου πραγματοποιήθηκαν με επιτυχία τα πρώτα μαθήματα ποντιακής κουζίνας. Από νωρίς το πρωί το «βαρύ\nπυροβολικό» του συλλόγου ανέλαβε δράση, το ζυμάρι ετοιμάστηκε και πήρε τη θέση του δίπλα στο Τζάκι να φουσκώσει! Η κα. Μάρω Μωυσιάδου, η κα. Μέλη Μωυσιάδου, η κα. Άννα Παρχαρίδου και η κα. Αλεξάνδρα Καμπουρίδου, ακούραστες Πόντιες νοικοκυρές 2ης και 3ης γενιάς μεταλαμπάδευσαν με ευλάβεια σε όλους τους παραβρισκόμενους τις γεύσεις, τα αρώματα, την Ιστορία που έφεραν μαζί τους από την αλησμόνητη πατρίδα!\nΗ κα Μάρω κάλεσε τους νεότερους «ελάτε να πάρετε την τέχνη μου όπως την πήρα κι εγώ από την μάνα μου» ενώ ζυμώνοντας αφηγήθηκε πως από μικρή ηλικία τάιζε όλη την οικογένεια της!\nΤη σκυτάλη πήρε η Νίκη Παραστατίδου (μέλος του χορευτικού) που εξήγησε στον κόσμο τα οφέλη της ποντιακής κουζίνας, τα προϊόντα που χρησιμοποίησαν κτλ. Το λάδι έκαψε και πολύ σύντομα μικροί και μεγάλοι απόλαυσαν τα ζεστά πιροσκί με πατάτα και τυρί, συνοδευόμενο πάντα με το παραδοσιακό Τάν (Αριάνι).\nΣτο τέλος της εκδήλωσης μοιράστηκαν βεβαιώσεις παρακολουθήσεις, ενώ θα ακολουθήσει και δεύτερος κύκλος μαθημάτων. Το Δ.Σ νιώθει την ανάγκη να ευχαριστήσει θερμά τους «αφανείς ήρωες» του συλλόγου, το τμήμα γυναικών, για την αγόγγυστη προσφορά του στο σύλλογο!\nΑναρτήθηκε από Manolis Gryparis στις 3:11:00 μ.μ.


Πώς μπορεί η απώλεια βάρους γρήγορα στην ινδική\nΧάνετε βάρος εάν σταματήσετε να καταναλώνετε γαλακτοκομικά προϊόντα - Πώς να μειώσει το λίπος από το στομάχι με το μέλι\nΌταν τρώτε λαίμαργα, τείνετε να τρώτε περισσότερο και να καταναλώνετε αέρα. Εάν μετά από 5 ημέρες δεν συνεχίζεται να χάνετε βάρος πρέπει να περάσετε στην επόμενη φάση αυτής της Κρουαζιέρας.\nΕάν αισθάνεστε συμπτώματα όπως κόπωση και αδυναμία συζητήστε το με τον γιατρό σας για να σας κάνει μια απλή εξέταση αίματος με σκοπό να διαπιστώσει μήπως έχετε έλλειψη σιδήρου η οποία είναι γνωστή ως σιδηροπενική. Για να βεβαιωθείτε ότι η πρόσληψη πρωτεϊνών είναι σταθερή όσπρια, προσθέστε αυγά ψάρια και γαλακτοκομικά προϊόντα σε γεύματα με βάση τα λαχανικά και τα ολικής άλεσης σιτηρά. 000 θερμίδες την ημέρα. Αυτό που χρειαζόμαστε είναι να έχουμε πάντα μια ισορροπημένη διατροφή και όχι να καταφεύγουμε σε υπερβολές.\nΟι αυστηρές δίαιτες, όχι μόνο δεν. Το αλκοόλ περιέχει επίσης περισσότερες θερμίδες από ό, τι πολλοί συνειδητοποιούν. Φάτε αργά εάν θέλετε να αρχίσετε να χάνετε βάρος.\nΓια την οστεοπόρωση όπως και στις περισσότερες ασθένειες η καλύτερη θεραπεία είναι η πρόληψη. Όταν τρώτε. Χάνετε βάρος εάν σταματήσετε να καταναλώνετε γαλακτοκομικά προϊόντα. Καλώς ήρθατε στο Νέο μας site!\nΑυτό σας κάνει να φουσκώνετε και να αποθηκεύετε τις επιπλέον θερμίδες ως λίπος. Καλησπέρα.\nΗ δημοφιλής δίαιτα των χαμηλών υδατανθράκων έχει αποδειχθεί ότι είναι πολύ πιο αποτελεσματική για την απώλεια βάρους. Διαχωρισμός γαλακτοκομικών.\nΤα γαλακτοκομικά προϊόντα όπως το γάλα και το γιαούρτι μπορούν να προκαλέσουν φούσκωμα γιατί τείνουν να προκαλούν αέρια σε αρκετούς ανθρώπους. Για παράδειγμα εάν η αριθμομηχανή σας προτείνει ότι χρειάζεστε 1800 θερμίδες την ημέρα θα χρειαστεί να καταναλώσετε περίπου 1500 για να χάσετε βάρος. Αλλά αν χρειαστεί να χάσετε βάρος, θα πρέπει να μειώσετε τους υδατάνθρακες στα 50 έως 150 γραμμάρια.\nΑν πίνετε περισσότερο νερό όλη την ημέρα, θα σας βοηθήσει να σταματήσετε να καταναλώνετε επιπλέον θερμίδες. Χάνετε βάρος εάν σταματήσετε να καταναλώνετε γαλακτοκομικά προϊόντα. Για να διατηρήσετε το βάρος μακριά σας θα πρέπει να το χάσετε σιγά- σιγά αντί να πηγαίνετε σε μια διατροφή πείνας που θα σας κάνει να καταναλώνετε λιγότερες από 1. Στο μπορείτε: - Εάν είστε Ιατρός να καταχωρηθείτε στον κατάλογό μας - Να κάνετε αναζήτηση για Ιατρούς.\nΓαλακτοκομικά Μπορεί φάει\nIbs πρόγραμμα διατροφής nz\nΦάτε αργά εάν θέλετε να αρχίσετε να χάνετε βάρος.\nΚαλύτερες δίαιτες για να χάσετε βάρος 2017\nΠροοπτικές απώλειας βάρους\nΓαλακτοκομικά Παράγοντα ιστορίες\nΌταν τρώτε λαίμαργα, τείνετε να τρώτε περισσότερο και να καταναλώνετε αέρα. Αυτό σας κάνει να φουσκώνετε και να αποθηκεύετε τις επιπλέον θερμίδες ως λίπος. Όταν τρώτε.\nΚαταναλώνετε βάρος Παίρνετε\nΓια να βεβαιωθείτε ότι η πρόσληψη πρωτεϊνών είναι σταθερή, προσθέστε αυγά, όσπρια, ψάρια και γαλακτοκομικά προϊόντα σε γεύματα με βάση τα λαχανικά και τα ολικής άλεσης σιτηρά. Εάν μετά από 5 ημέρες δεν συνεχίζεται να χάνετε βάρος, πρέπει να περάσετε στην επόμενη φάση, αυτής της Κρουαζιέρας. Αν πίνετε περισσότερο νερό όλη την ημέρα, θα σας βοηθήσει να σταματήσετε να καταναλώνετε επιπλέον θερμίδες.\nΤο αλκοόλ περιέχει επίσης περισσότερες θερμίδες από ό, τι πολλοί συνειδητοποιούν. Για παράδειγμα, εάν η αριθμομηχανή σας προτείνει ότι χρειάζεστε 1800 θερμίδες την ημέρα, θα χρειαστεί να καταναλώσετε περίπου 1500 για να χάσετε βάρος.\nΕάν δεν έχετε κίνητρο να ασκηθείτε αυτό το φθινόπωρο, έρευνα του University of Florida μπορεί να σας εμπνεύσει για να αλλάξετε γνώμη. Εάν έχετε χρόνια αϋπνίες, μην εκπλαγείτε αν αυξηθεί το βάρος σας χωρίς να καταναλώνετε μεγαλύτερη ποσότητα φαγητού. Η έλλειψη ύπνου ( λιγότερες από 7 ώρες καθημερινά), μπορεί να προκαλέσει αρκετά μεταβολικά προβλήματα.\nΤο γάλα, το απλό γιαούρτι και άλλα μη ζαχαρούχα γαλακτοκομικά προϊόντα περιέχουν λακτόζη, μια φυσική ζάχαρη, ενώ άλλα γαλακτοκομικά προϊόντα μπορεί να περιέχουν πρόσθετα ζάχαρα. Εδώ και πολύ καιρό οι ειδικοί συμβουλεύουν τους ασθενείς τους ότι, για να χάσουν βάρος, πρέπει να τρώνε λιγότερο και να ασκούνται περισσότερο.\nΈμετο και απώλεια βάρους σε σκύλους\nΘα θεραπεύσει τον υποθυρεοειδισμό προκαλώντας απώλεια βάρους


Kινητοποιήσεις αποφάσισε η ΕΛΜΕ — Start Media Corfu TV | Ράδιο Κέρκυρα 100.1\nΑντώνης Χαρίτος: «Οι εσωκομματικές εκλογές της Νέας Δημοκρατίας είναι ο πυρήνας για τη δημιουργική ανανέωση και τη διεύρυνση του κόμματος μας»\nΚέρκυρα: Άλλη μια φορά το φραγμένο ρέμα ξεχείλισε στην περιοχή Τσαρου\nΚέρκυρα : Αγέλη σκύλων έφαγε αρνια σε κτηνοτροφική μονάδα\nIEK Τουρισμού : Στις 8 Νοεμβρίου ξεκινούν τα μαθήματα\nΚέρκυρα : Συνεχίζεται η άσχημη κατάσταση στην Χρυσηίδα\nΚέρκυρα : Φουσκώνει το ρέμα στους Βαρυπατάδες\nΖάκυνθος : “Χειροπέδες” σε ημεδαπό για κλοπή και κατοχή ναρκωτικών ουσιών\nΛευκάδα : Παρελήφθη νέο σύγχρονο ασθενοφόρο\nΘ. Καββαδάς: «Αυτή η Κυβέρνηση δεν έχει βάλει ούτε έναν νέο…\nΚακοκαιρία «Μπάλλος» – Κλειστά σχολεία σε Κεφαλονιά και Μεσολόγγι\nΚεφαλονιά – Εισβολή κουκουλοφόρων στην Ακαδημία Εμπορικού Ναυτικού\nΑγίου Δημήτριου – Υποχρεωτική αργία η 26η Οκτωβρίου για τη Θεσσαλονίκη…\nΠυροβολισμοί στην Κηφισιά – «Μου έχεις κάνει μάγια» φώναζε ο δράστης…\nΜίκης Θεοδωράκης – Η Μαργαρίτα δεν θα κάνει το τεστ DNA…\nΠάτρα – Ραγδαία αύξηση κρουσμάτων – Στο νοσοκομείο με κοροναϊό μητέρα…\nΥπουργείο Υγείας – Τι απαντά στον Άκη Τσελέντη για την απομάκρυνση…\nΚαιρός – Νέα κακοκαιρία από το βράδυ της Κυριακής – Πού…\nΚαιρός – Έρχονται βροχές και καταιγίδες – Από που ξεκινά το…\nΚαιρός – Προειδοποιήσεις για επικίνδυνα φαινόμενα στα τέλη του μήνα –…\nΚαιρός – Έρχεται νέο κύμα κακοκαιρίας στο τέλος της εβδομάδας –…\nΑρχική Ειδήσεις / Νέα από Κέρκυρα Kινητοποιήσεις αποφάσισε η ΕΛΜΕ\nKινητοποιήσεις αποφάσισε η ΕΛΜΕ\nΑΠΟΦΑΣΗ ΓΣ ΤΗΣ ΕΛΜΕ ΚΕΡΚΥΡΑΣ ΤΗΣ 7ης-3-18\nΗ ΓΣ της ΕΛΜΕ Κέρκυρας χαιρετίζει την ελπιδοφόρα κινητοποίηση πλήθους εκπαιδευτικών στο υπουργείο Παιδείας στις 2-3-18 και καταδικάζει τη βάρβαρη αστυνομική επίθεση με άγριους ξυλοδαρμούς διαδηλωτών και χρήση χημικών. Και σαν να μην έφτανε αυτό, το υπουργείο Παιδείας, με ανακοίνωσή του την επόμενη μέρα της συγκέντρωσης, έχει το θράσος να κατηγορεί τους συγκεντρωμένους για δήθεν απόπειρα ακύρωσης της συνάντησης με την πολιτική ηγεσία. Αλγεινή εντύπωση προκάλεσαν, επίσης, οι σχετικές δηλώσεις του προέδρου της ΟΛΜΕ, που αβαντάρουν την κυβέρνηση ακολουθώντας την ίδια λογική με το υπουργείο.\nΥιοθετούμε το ψήφισμα της συνέλευσης που προέκυψε από την κατάληψη του υπουργείου Παιδείας την ίδια μέρα της κινητοποίησης, με ορισμένες προσθήκες, που, κατά τη γνώμη μας, θα στηρίξουν μελλοντικές μαχητικές κινητοποιήσεις και θα τις συνδέσουν με τις αγωνιστικές παραδόσεις του εκπαιδευτικού κινήματος:\nΑπόφαση της συνέλευσης αγώνα που πραγματοποιήθηκε στη διάρκεια της κατάληψης του Υπουργείου Παιδείας από τους διαδηλωτές στις 2 Μάρτη 2018\n1.Η συνέλευση που πραγματοποιήθηκε στη διάρκεια της κατάληψης χαιρετίζει τους πάνω από 2000 διαδηλωτές που κατέκλυσαν το Υπ. Παιδείας στη μεγαλύτερη και μαχητικότερη συγκέντρωση των τελευταίων χρόνων με πολύ μεγάλη συμμετοχή αναπληρωτών.\n2.Καταγγέλλει την κυβέρνηση ΣΥΡΙΖΑ – ΑΝΕΛ και τον Υπ. Παιδείας που όχι μόνο αγνόησε τους εκπαιδευτικούς και απουσίαζε σε μια προγραμματισμένη εδώ και ένα μήνα κινητοποίηση αλλά εξαπέλυσε ένα όργιο καταστολής με τα ΜΑΤ να χτυπάνε απρόκλητα τους διαδηλωτές εκπαιδευτικούς και να τους πνίγουν στα χημικά.\n3.Οιδιαδηλωτές εκπαιδευτικοί με την μαχητικότητα και αποφασιστικότητά μας σπάσαμε την τρομοκρατία στην πράξη. Επιβάλαμε την αποχώρηση των ΜΑΤ και προχωρήσαμε σε κατάληψη του Υπουργείου Παιδείας.\n4.Η συνέλευση συμφώνησε ομόφωνα στα αιτήματα που πρέπει να προτάξουμε στον αγώνα που είναι :\nΜαζικοί μόνιμοι διορισμοί για την κάλυψη όλων των πραγματικών αναγκών στην εκπαίδευση.\nΔιορισμός, τώρα, όλων των αναπληρωτών με έστω και μία σύμβαση που δουλεύουν τα τελευταία χρόνια στην εκπαίδευση.\nΌχι στο προσοντολόγιο του ΟΟΣΑ για το σύστημα πρόσληψης. Κατάργηση του διαγωνισμού του ΑΣΕΠ και του ν. 3848.\nΑνατροπή του εκπαιδευτικού Μνημόνιου κυβέρνησης – ΕΕ – ΟΟΣΑ\nΗ σημερινή κινητοποίηση ήταν η αρχή. Συνεχίζουμε ακόμα πιο αποφασιστικά τον αγώνα μέχρι τη Νίκη.\nΚαλούμε τα εκπαιδευτικά σωματεία να προχωρήσουν τις επόμενες μέρες σε ΓΣ και σε συγκρότηση επιτροπών αγώνα αναπληρωτών.\nΚαλούμε σε οργάνωση 24ωρης πανεκπαιδευτικής απεργίας και σε οργάνωση νέου ακόμα πιο μαζικού πανεκπαιδευτικού συλλαλητήριου στο Υπ. Παιδείας και προτείνουμε γι’ αυτό την επόμενη Παρασκευή 9 Μάρτη.\nΚαλούμε τις εκπαιδευτικές ομοσπονδίες να αποφασίσουν και να καλύψουν τους εκπαιδευτικούς με την απόφαση για απεργία.\nΚαλούμε τους συλλόγους να αποφασίσουν και να οργανώσουν την κινητοποίηση αυτή μέσα από τις συλλογικές τους διαδικασίες.\n-Ενιαία δωδεκάχρονη δημόσια και δωρεάν εκπαίδευση για όλα τα παιδιά.\n-Αύξηση των δαπανών για την Παιδεία από τον κρατικό προϋπολογισμό. Ούτε 1€ από την τσέπη των λαϊκών οικογενειών για τη λειτουργία του σχολείου.\n-Επαναφορά και επέκταση σύμφωνα με τις σύγχρονες ανάγκες όλων των δομών του δημόσιου σχολείου που έχουν καταργηθεί ή συρρικνωθεί.\n-Αποτροπή συγχωνεύσεων και καταργήσεων σχολείων και τμημάτων.\n-Τμήματα με ανώτατο όριο τους 20 μαθητές και πολύ μικρότερα όρια σε ιδιαίτερες περιπτώσεις( απομακρυσμένες περιοχές, εργαστήρια, τμήματα ένταξης και υποδοχής…)\n–Να μην έρθουν καν για ψήφιση οι σχεδιασμοί της κυβέρνησης για το Λύκειο. Οι μαθητές των ΕΠΑΛ να έχουν τη δυνατότητα πρόσβασης στο νέο Πανεπιστήμιο Δυτικής Αττικής και στα ΤΕΙ με το ποσοστό του 20% που ίσχυε και πριν.\n-Επαναφορά του ωραρίου των εκπαιδευτικών στα προ του 2013 επίπεδα.\n-Πλήρη σύνταξη στα 30 χρόνια υπηρεσίας.\n-Κατάργηση του συστήματος των πολλαπλών αναθέσεων μαθημάτων.\n-Κατάργηση του θεσμού των αναπληρωτών μειωμένου ωραρίου.\n-Αναγνώριση ολόκληρης της προυπηρεσίας των αναπληρωτών.\n-Πλήρη εργασιακά και ασφαλιστικά δικαιώματα για τους αναπληρωτές.\n-ΑΙΤΗΜΑ ΑΙΧΜΗΣ: Μαζικοί διορισμοί εκπαιδευτικών σύμφωνα με τις σύγχρονες μορφωτικές ανάγκες και με τις θέσεις του εκπαιδευτικού κινήματος. Όχι στα κριτήρια δανειστών-ΟΟΣΑ,που εντείνουν την πολυδιάσπαση, τον ατομικισμό, την εργασιακή ανασφάλεια και το αέναο κυνήγι ‘προσόντων’ με χυδαίους όρους αγοράς. Δε δεχόμαστε κριτήρια στις προσλήψεις που θα οδηγούν σε απολύσεις και κλοπή ετών προϋπηρεσίας. Το πτυχίο μοναδικό εφόδιο για τη δουλειά. Όλη η γνώση μέσα στο πτυχίο. Όχι στο πιστοποιητικό παιδαγωγικής επάρκειας.\nΤα αιτήματά μας έχουν νόημα και υπόσταση μόνο στο πλαίσιο μιας συνολικότερης αμφισβήτησης των επιλογών των κυβερνήσεων, της οικονομικής ολιγαρχίας, των δανειστών και της Ευρωπαικής Ένωσης, που ρίχνουν όλα τα βάρη της κρίσης στους εργαζόμενους και στην πλειοψηφία του πληθυσμού. Διεκδικούμε την κατάργηση όλων των αντεργατικών και αντιλαϊκών νόμων και μάλιστα του απεργοκτόνου νόμου και του νόμου που ποινικοποιεί την πάλη ενάντια στους πλειστηριασμούς.\nΕίμαστε απολύτως και κατηγορηματικά αντίθετοι σε οποιαδήποτε προσπάθεια μετατροπής της ΟΛΜΕ σε συνυπεύθυνο – συνδιαχειριστή των μνημονιακών πολιτικών στο χώρο της εκπαίδευσης. Καλούμε την πλειοψηφία της ΟΛΜΕ να σεβαστεί τις αγωνιστικές παραδόσεις και την ιστορία του κλάδου μας και να μη συνεργήσει στα φτηνά επικοινωνιακά παιχνίδια του υπουργείου Παιδείας. Το υπουργείο εξαγγέλλει για μια ακόμη φορά μόνιμους διορισμούς, για να ξεφουσκώσει το όποιο κύμα διαμαρτυρίας, να επιβάλει τα κριτήρια διορισμού δανειστών-ΟΟΣΑ και να τα χρησιμοποιήσει για συνέχιση των προσλήψεων αναπληρωτών με ολοένα και χειρότερους όρους.\nΠανεκπαιδευτική Απεργία την Παρασκευή 16 Μαρτίου 2018 και Πανελλαδική Συγκέντρωση στο Υπουργείο Παιδείας. Η ΕΛΜΕ και ο ΣΕΠΕ μισθώνουν λεωφορείο για μετάβαση στην Αθήνα, ώστε να συμμετάσχουμε στην συγκέντρωση της Παρασκευής 16/3.\nΚαλούμε την ΟΛΜΕ να πραγματοποιήσει Γενική Συνέλευση Προέδρων στις 10/3 για την οργάνωση και επιτυχία της Απεργίας\nΣυγκέντρωση και μοίρασμα ανακοίνωσης από κοινού με τον ΣΕΠΕ Κέρκυρας την Τρίτη 13 Μαρτίου στις 18:00 στην πλατεία Ανουντσιάτας.\nΠροηγούμενο άρθροΜε άλλο μάτι 07.03.2018 | Σκουπίδια… Και του χρόνου!\nΕπόμενο άρθροΕξαρθρώθηκε εγκληματική ομάδα που λήστευε τουρίστες στην Ακρόπολη\nΚέρκυρα : Πλημμύρισαν σπίτια στην Χρυσηίδα\nΚΑΙ ΕΓΕΝΕΤΟ AUKUS γράφει ο Κώστας Βέργος


Άγριες Μέλισσες: Ανοίγουν οι ασκοί του Αιόλου | Patras Events\nΆγριες Μέλισσες: Ανοίγουν οι ασκοί του Αιόλου\n20 Μάρ 2022 Sun, 20 Mar 2022 07:45:00 +0200 07:45 Patras Events\nΔυνατή πλοκή, καταιγιστικές εξελίξεις, συγκλονιστικές ερμηνείες, κινηματογραφική αισθητική. Οι Άγριες Μέλισσες έρχονται την επόμενη εβδομάδα με επεισόδια που θα καθηλώσουν…\nΆγριες Μέλισσες, Δευτέρα 21 Μαρτίου – Επεισόδιο 85: Η επίσκεψη του Ντούνια στον παπά-Γρηγόρη, φέρνει τους πάντες σε αναστάτωση και όλοι είναι προετοιμασμένοι για τα χειρότερα. Οι εντάσεις στη σχέση του Μελέτη και της Κορίνας συνεχίζονται, ενώ η επίσκεψη της Πηνελόπης θα φέρει στο προσκήνιο έναν καταδικασμένο έρωτα.\nΗ Αντιγόνη εγκαταλείπει τον Δούκα μετά τις αποκαλύψεις του Ακύλα, αλλά και τη συζήτηση που είχε με την Πηνελόπη. Το ίδιο βράδυ, η δεξίωση των Σεβαστών θα πάρει απρόσμενη τροπή μετά την εμφάνιση ενός απρόσκλητου επισκέπτη, την ώρα που ο Δούκας είναι εξαφανισμένος και στο Διαφάνι συντελείται μια επιχείρηση «εκκαθάρισης», ως αντίποινα για την αποκάλυψη της δολοφονίας των 5.\nΆγριες Μέλισσες, Τρίτη 22 Μαρτίου – Επεισόδιο 86: Ο Ακύλας προκαλεί αναστάτωση στη δεξίωση του Δούκα, την ώρα που ο Καλογεράς παρουσιάζει τον νέο κοινοτάρχη Διαφανίου, φέρνοντας τα πάνω κάτω στο χωριό. Η Πηνελόπη μετανιώνει για το πισωγύρισμά της με τον Μελέτη.\nΟ Σαραντόπουλος δίνει τελεσίγραφο στην Ουρανία. Η κηδεία του Δημήτρη Ορφανίδη γίνεται υπό το βλέμμα της Ασφάλειας, ενώ ο Πέτρος πρέπει να αποφασίσει αν θα βοηθήσει τον Βαρουξή. Μια δυσάρεστη έκπληξη περιμένει τον Κωνσταντή όταν διαβάζει την εφημερίδα. Η Σοφούλα με τον Άγγελο προσπαθούν να πείσουν τον Θανάση να πει την αλήθεια. Η Ζωή, με τη βοήθεια της Αιμιλίας, βρίσκει πρόφαση για να πάνε στην Αθήνα. Ο Ζαχαρίας αποκαλύπτει την αλήθεια στη Βιολέτα, ενώ ο παπά-Γρηγόρης έχει άσχημα νέα από την Αρχιεπισκοπή.\nΆγριες Μέλισσες, Τετάρτη 23 Μαρτίου – Επεισόδιο 87: Ο Νικηφόρος προσπαθεί να πείσει τον Μόρτζο να μην πάει με το μέρος του Ακύλα, ενώ παίρνει θέση και η Ρένα. Ο παπά-Γρηγόρης, απογοητευμένος από την πλεκτάνη που στήθηκε εναντίον του, δεν έχει πολλές ελπίδες. Ο Δούκας, μάταια, προσπαθεί να επικοινωνήσει με την Αντιγόνη, ενώ η Μυρσίνη καταλαβαίνει το λάθος της να συνεργαστεί με τον Ακύλα. Η Ελένη ανησυχεί για τη συμμετοχή του Λάμπρου στην ΕΑΚ και η Ασημίνα αποφασίζει να τους αποκαλύψει την αλήθεια για τον Σκαφά.\nΗ Ουρανία και ο Κυριάκος αναγκάζονται να παραδεχτούν την αλήθεια στη Βιολέτα για τα λεφτά, ενώ ο Ακύλας απειλεί τον Σταμάτη και του δίνει τελεσίγραφο. Ο Ζάχος παίζει το τελευταίο του χαρτί για να πάρει πίσω τα γαλόνια του, ενώ ο Κωνσταντής τα βάζει με τη Δρόσω για τη φωτογραφία της στην εφημερίδα.\nΆγριες Μέλισσες, Πέμπτη 24 Μαρτίου – Επεισόδιο 88: Ο Μελέτης αναλαμβάνει να αντιμετωπίσει την Αντιγόνη, ενώ η Μυρσίνη αναγκάζεται να παίξει διπλό ρόλο στην υπόθεση του αεροδρομίου. Ο μελλοντικός γάμος του Νικηφόρου και της Ρένας ισορροπεί σε τεντωμένο σκοινί. Ο Κυριάκος με τον Σταμάτη προσπαθούν να ρίξουν στάχτη στα μάτια του Ακύλα, σχετικά με τα κλοπιμαία. Θα τα καταφέρουν;\nΗ Κορίνα υποψιάζεται πως κάτι κρύβεται πίσω απ’ το ταξίδι της Ζωής και της Αιμιλίας στην Αθήνα. Ο Κωνσταντής επιστρατεύει τον Νώντα προκειμένου να μάθει ποιος τράβηξε την «παράνομη» φωτογραφία στο γύρισμα. Ο Ζάχος, με τη βοήθεια του Μπάμπη προσπαθεί να βρει την άκρη του νήματος για την παγίδα που του έστησαν. Μια συζήτηση του Τόλλια με τον Θανάση θα ανοίξει τους ασκούς του Αιόλου…\nΆγριες Μέλισσες: Ένα βράδυ με ξεκαθαρίσματα\nΣτέλλα Ψαρουδάκη: "Να περιμένετε κάτι περισσότερο με τον Μπάμπη"\nΆγριες Μέλισσες: Ο Ακύλας με τον Μελέτη οδηγούνται στο κρατητήριο\nΆγριες Μέλισσες: Ο Δημήτρης Γκότσοπουλος για το φινάλε του Λάμπρου με την Ελένη\nSurvivor: «Κλείδωσε» η πρώτη υποψηφιότητα σε μουδιασμένο κλίμα\nΓη της ελιάς: Αυτή τη φορά θα τους χάσει οριστικά


Ο ΜΙΚΡΟΣ ΦΙΛΟΣ / TARTT DONNA\nΤο νέο πολυαναμενόμενο μυθιστόρημα της συγγραφέα της «Μυστικής ιστορίας» -μπεστ σέλερ σε παγκόσμιο επίπεδο και ένα από τα εκπληκτικότερα έργα πρωτοεμφανιζόμενου συγγραφέα τα τελευταία χρόνια -, «Ο Μικρός φίλος», είναι ακόμα πιο καθηλωτικό και γεμάτο αντηχήσεις. Ο μικρός φίλος, εξερευνά το έγκλημα και την τιμωρία, καθώς και τις λανθάνουσες περιπλοκές και τα συνεπακόλουθα που δυσχεραίνουν την αναζήτηση της αλήθειας και της δικαιοσύνης. Ένα φιλόδοξο μυθιστόρημα, που κόβει την ανάσα με τη δύναμή του, πλούσιο σε ηθικά παράδοξα, με διορατικότητα και κατανόηση των ανθρώπινων αδυναμιών και αριστουργηματική αφήγηση. (ΑΠΟ ΤΗΝ ΠΑΡΟΥΣΙΑΣΗ ΣΤΟ ΟΠΙΣΘΟΦΥΛΛΟ ΤΟΥ ΒΙΒΛΙΟΥ)\nΞενόγλωσσος τίτλος LITTLE FRIEND\nΚωδικός Πολιτείας 2540-2103\n[03/08/2018] nikider. Δείτε όλα τα σχόλια του χρήστη\nΗ Καρδερίνα της ίδιας συγγραφέως μου άρεσε πολύ και για το λόγο αυτό θέλησα να διαβάσω και άλλα έργα της. Δυστυχώς, δεν μπόρεσα να το συνεχίσω από τη μέση και μετά. Δεν μου αρέσει να αφήνω βιβλία αδιάβαστα, αλλά πραγματικά ήταν ό,τι πιο κουραστικό έχω διαβάσει!! 976 σελίδες γεμάτες με άχρηστες και αναλυτικότατες πληροφορίες, κανένα περιθώριο ταύτισης με τους ήρωες, πολύ αργή εξέλιξη!


Οι ΗΠΑ έκοψαν τους Τούρκους πιλότους από τα F-35: Φοβήθηκαν κλοπή απόρρητων πληροφοριών | Hellasjournal.com\nΦωτογραφία του μαχητικού F-35 της Τουρκίας, όπως την έδωσε στη δημοσιότητα η εταιρεία Λόκχιντ Μάρτιν. Φωτογραφία via Twitter, @thef35\nΜία απίστευτη εξέλιξη, που δείχνει την παντελή έλλειψη εμπιστοσύνης των Αμερικανών στους Τούρκους, συνέβη την περασμένη εβδομάδα, όταν αποφασίστηκε να διακοπεί εντελώς η πρόσβαση των Τούρκων πιλότων, που βρίσκονταν στην αεροπορική βάση της Αριζόνας για εκπαίδευση, στα αεροπλάνα F-35.\nΟ λόγος της απόφασης αυτής ήταν ότι τέθηκε θέμα για τα απόρρητα μυστικά του αμερικανικού μαχητικού και εκφράστηκαν φόβοι ότι αυτά θα κλαπούν από τους Τούρκους πιλότους. Την αποκάλυψη έκανε το περιοδικό Foreign Policy σε κείμενο της Lara Seligman, η οποία είχε δημοσιεύσει και τις πληροφορίες για την αποστολή της επιστολής που έστειλε ο Αμερικανός υπουργός Άμυνας, Πάτρικ Σάναχαν στον Τούρκο ομόλογό του, Χουσλουσί Ακάρ.\nΥπενθυμίζουμε ότι την περασμένη εβδομάδα το Πεντάγωνο έδωσε επίσημα στην Τουρκία προθεσμία μέχρι τις 31 Ιουλίου για να ακυρώσει τη συμφωνία για την αγορά του συστήματος S-400 από τη Ρωσία, διαφορετικά η χώρα θα εκδιωχθεί και από το πρόγραμμα κατασκευής των F-35 ενώ δεν θα της δοθούν τα μαχητικά αεροπλάνα που αγόρασε στο πλαίσιο συμφωνίας με την κατασκευάστρια εταιρεία.\nΣύμφωνα με το περιοδικό, έχει αποκοπεί η πρόσβαση των έξι Τούρκων πιλότων, που βρίσκονται σε αεροπορική βάση της Αριζόνα. Την απόφαση έλαβε ο γενικός διοικητής της βάσης Τζαντ Καντέρμπερι. Η κύρια ανησυχία του ήταν ότι η συνέχιση της πρόσβασης των Τούρκων πιλότων στα πιο ευαίσθητα εγχειρίδια οδηγιών χρήσης του F-35, θα τους έδινε την ευκαιρία να πάρουν διαβαθμισμένες πληροφορίες που αφορούσαν τα αμερικανικά μαχητικά.\nΟ εκπρόσωπος του Πενταγώνου, Mike Andrews, επιβεβαίωσε ότι οι Τούρκοι πιλότοι στη βάση της πολεμικής αεροπορίας του Luke δεν πετούν πλέον παρά την απόφαση να συμβεί αυτό στις 31 Ιουλίου.\nΗ απόφαση χαρακτηρίστηκε “λειτουργική παύση”, έτσι ώστε εάν η Τουρκία αποφασίσει να ακυρώσει τη συμφωνία για τους S-400 την τελευταία στιγμή, οι πιλότοι να μπορέσουν να ξαναρχίσουν την εκπαίδευσή τους.\nΣύμφωνα με πηγές οι Αμερικανοί όλο και περισσότερο συνηθίζουν την ιδέα ότι η Τουρκία θα εγκαταστήσει τους S-400 και θα αρνηθεί τους Patriot, ενώ δεν θα παραλάβει και τα F-35. Παρ’ όλα αυτά και επειδή η ελπίδα πεθαίνει τελευταία, συνεχίζουν να ελπίζουν ότι θα συνετιστεί την ύστατη στιγμή ο Ταγίπ Ερντογάν.\nΟι πηγές υποστήριξαν ότι η Τουρκία έθεσε τις τελευταίες ώρες ξανά το θέμα των Κούρδων μαχητών της Συρίας (YPG), καθώς έγινε γνωστό από τουρκικές πηγές ότι η συνεργασία των ΗΠΑ μαζί τους έχει ενδυναμωθεί. Την ίδια στιγμή οι Τούρκοι εκφράζουν παράπονα προς την Μόσχα για τις δικές της σχέσεις με τους αντάρτες του YPG.\nΠάντως οι Αμερικανοί άρχισαν να παίρνουν δραστικές αποφάσεις μετά την επιβεβαίωση ότι οι Τούρκοι τεχνικοί πήγαν στη Ρωσία και οι Ρώσοι τεχνικοί στην Τουρκία για τις τελευταίες λεπτομέρειες της εγκατάστασης των S-400. Φαίνεται να αποφάσισαν ακόμα να ξεκινήσουν τις συζητήσεις για την επιστροφή των τουρκικών κονδυλίων που χρησιμοποιήθηκαν για τη συμμετοχή τους στο πρόγραμμα των F-35.


δοκιμασίες Archives - NancysBlog\nΑρχική / Ετικέτα αρχείων: δοκιμασίες\nΕτικέτα αρχείων: δοκιμασίες\nΠίστεψε στη δύναμη που έχεις μέσα σου! Μπορείς και αξίζει να το κάνεις!\nΆννυ Μιρζαχανιάν 23 Δεκεμβρίου 2020\tΚοινωνικά\nΠίστεψε στη δύναμη που έχεις μέσα σου! Μπορείς και αξίζει να το κάνεις! Πόσες φορές έχεις αμφισβητήσει τον εαυτό σου και πόσες φορές έχεις αμφιβάλει για τη δύναμη που έχεις μέσα σου ώστε να αντιμετωπίσεις την οποιαδήποτε δυσκολία έχεις συναντήσει; Είμαι σίγουρη πως η απάντηση είναι πολλές φορές! Όλοι μας …\nNancy Avramopoulou 20 Ιουνίου 2019\tΣχέσεις\nΣτη ζωή μου βοήθησα ανθρώπους που στην πορεία ξέχασαν και το όνομά μου. Τους αγκάλιασα με την καρδιά μου και εκείνοι με «μαχαίρωσαν» πισώπλατα. Έδωσα πολλές ευκαιρίες κι όταν χρειάστηκα κι εγώ να μου δώσουν μία, με πέταξαν σαν τρίχα από το ζυμάρι. Όσοι είδαν το χαμόγελό μου και την …


ΕΛΕΥΘΕΡΟ ΙΣΤΟΛΟΓΙΟ: 35 ΧΡΟΝΙΑ ΚΑΤΟΧΗΣ , 35 ΧΡΟΝΙΑ ΜΕ ΤΗΝ ΝΤΡΟΠΗ ΤΗΣ ΗΤΤΑΣ .... ΕΙΜΑΣΤΕ ΕΤΟΙΜΟΙ ΝΑ ΔΙΕΚΔΙΚΗΣΟΥΜΕ ? ΕΙΜΑΣΤΕ ΕΤΟΙΜΟΙ ΝΑ ΠΟΥΜΕ "ΦΤΑΝΕΙ ΠΟΤΕ ΞΑΝΑ" ?\n35 ΧΡΟΝΙΑ ΚΑΤΟΧΗΣ , 35 ΧΡΟΝΙΑ ΜΕ ΤΗΝ ΝΤΡΟΠΗ ΤΗΣ ΗΤΤΑΣ .... ΕΙΜΑΣΤΕ ΕΤΟΙΜΟΙ ΝΑ ΔΙΕΚΔΙΚΗΣΟΥΜΕ ? ΕΙΜΑΣΤΕ ΕΤΟΙΜΟΙ ΝΑ ΠΟΥΜΕ "ΦΤΑΝΕΙ ΠΟΤΕ ΞΑΝΑ" ?\nΔΕΝ ΞΕΧΝΑΜΕ ΚΑΙ ΠΑΝΤΑ ΘΑ ΤΙΜΑΜΕ , ΑΥΤΟ ΕΙΝΑΙ ΤΟ ΜΟΝΟ ΜΗΝΥΜΑ ΠΟΥ ΔΙΝΟΥΜΕ ΣΤΟΥΣ ΕΧΘΡΟΥΣ ΤΟΥ ΕΛΛΗΝΙΣΜΟΥ , ΕΣΩΤΕΡΙΚΟΥΣ ΚΑΙ ΕΣΩΤΕΡΙΚΟΥΣ\nΑναρτήθηκε από ΥΠΕΡΙΩΝ στις 7:21 π.μ.\n▼ Ιουλ 20 (1)\n35 ΧΡΟΝΙΑ ΚΑΤΟΧΗΣ , 35 ΧΡΟΝΙΑ ΜΕ ΤΗΝ ΝΤΡΟΠΗ ΤΗΣ ΗΤ...


ΠΟΥΡΑΚΙΑ BRAVO MIX TWISTED STICKS DELUXE BOX ΣΕ ΔΙΑΦΟΡΕΣ ΓΕΥΣΕΙΣ - 12,5 ΕΚΑΤΟΣΤΩΝ\nΑρχική Σελίδα/ΣΚΥΛΟΣ/ΤΡΟΦΕΣ/ΛΙΧΟΥΔΙΕΣ/ΚΟΚΚΑΛΑ/ΠΟΥΡΑΚΙΑ BRAVO MIX TWISTED STICKS DELUXE BOX ΣΕ ΔΙΑΦΟΡΕΣ ΓΕΥΣΕΙΣ - 12,5 ΕΚΑΤΟΣΤΩΝ\nΤιμή Τιμοκαταλόγου: €0.70 Κερδίζετε : €0.30 (43%)\nΚΩΔΙΚΟΣ (SKU): PP-PSU61113\nΠΟΥΡΑΚΙΑ BRAVO MIX TWISTED STICKS DELUXE BOX\nΥπόσχεται να μονοπωλήσει το ενδιαφέρον του σκύλου σας.\nΑπό δέρμα ζώου, 100% φυσικό προϊόν.\nΧωρίς προσθήκες και επιβλαβείς ουσίες.\nΑποτελεί μεγάλη πηγή κολλαγόνου και βοηθάει στη διατήρηση της στοματικής υγείας του σκύλου.\nΧαρίστε διασκέδαση και επιβράβευση στον σκύλο σας με μία μοναδική λιχουδιά!\nΤο κάθε Deluxe Box περιέχει τις εξής γεύσεις: φυσική, φυστικοβούτυρο, καπνιστό μπέικον, μέλι, pizza.\nΔιαστάσεις: 12,5 - 15cm


Vic's Dungeon: September 2016\nΈνας Άγγλος το 2016 έφτιαξε μια λίστα με μερικά από τα καλύτερα ελληνικά μέταλ γκρουπ, κατά την άποψή του. Πολύ μπλακ, τα γνωστά ονόματα και κάποιες εκπλήξεις είναι οι επιλογές του, οι οποίες στέκονται μια χαρά και βασικά, για να λέμε όλη την αλήθεια, σε σχέση με τις παντελώς άνιωθες, άμπαλες και άχρηστες λίστες που κάνουν συνήθως, αυτή την λες και πολύ καλή, χώρια το προφανές... Όμως, όπως πάντα, βρέθηκαν ένα-δύο-τρεις να παραπονεθούν γιατί η δικιά τους λίστα θα ήταν διαφορετική, ενώ κάποιοι, όπως πάντα, είδαν κάτι πονηρό από πίσω. Δεν έχει σημασία ποιος και τι (κουτσομπόληδες και ιντριγκαδόροι, ληβ δε χωλ), το ζητούμενο είναι ότι για άλλη μια φορά, βγήκε προς τα έξω η κλασσική αμφισβήτηση και το αιώνιο παράπονο: "ΑΔΙΚΙΑ ΡΕ".\nΤίποτα καινούργιο σε όλο αυτό βέβαια. Από τότε που με θυμάμαι να κάνω κουβέντες για την ελληνική σκηνή, τα παράπονα είναι πάντοτε τα ίδια: Είτε το Μέταλ Χάμερ, είτε ένας συντάκτης συγκεκριμένα, είτε οι διοργανωτές, είτε το κοινό που είναι ποζεράδικο και δεν στηρίζει, είτε οι άλλες μπάντες που φυσικά κάνουν κλίκες και δεν πατάνε στα λάιβ (όχι σαν τις δικές μας που σχολιάζει τους πάντες με τα καλύτερα λόγια φυσικά), είτε όλοι αυτοί μαζί, ΜΑΣ ΑΔΙΚΟΥΝ ΚΑΙ ΕΙΝΑΙ ΜΑΛΑΚΕΣ.\n4 χρόνια πριν. Έτος 2012. Συζητάω με παιδιά σε ένα φόρουμ για το Μέταλ Χάμμερ (ήμουν συντάκτης του τότε) και μου εκφράζουν τα κλασσικά παράπονα ότι το περιοδικό αδίκησε τους τάδε και τους δείνα. Εκτός από κάποια εύλογα παράπονα (κανείς δεν είναι τέλειος σίγουρα...) για ατοπήματα υπαρκτά, κόλλησα κάπου με το θέμα "ΑΔΙΚΙΑ". Ήταν η εποχή που μόλις είχε κυκλοφορήσει το (πάρα πολύ καλό) αφιέρωμα Αυγούστου για την Ελληνική Σκηνή. Μεταφέρω τον διάλογο και κάποιες ατάκες από εκεί γιατί με εκφράζουν 100% μέχρι σήμερα. Και δεν βλέπω να αλλάζει αυτό.\nΜου έγραφε ένα παιδί:\n"εδώ ανοίγεις μεγάλη συζήτηση αλλά για να σου απαντήσω συνοπτικά θα έλεγα ότι το περιοδικό αδίκησε την Ελληνική σκηνή (ειδικά τη heavy/power) πολύ. Ενώ θα έπρεπε να προωθήσει τις Ελληνικές μπάντες και να δώσει ώθηση σε νέα παιδιά να ασχοληθούν, πολλές φορές τους έδειξε ότι αδιαφορεί ή ότι δεν μπορούν να περιμένουν βοήθεια από εκεί. Και όταν λέω βοήθεια δεν εννοώ σπρώξιμο μόνο σε κριτική αλλά οποιουδήποτε είδους. Δηλαδή όσο θυμάμαι το περιοδικό (εκτός και αν κάνω εγώ λάθος και δεν το έχω προσέξει) δεν έγινε κάποιο αφιέρωμα σε στούντιο ηχογράφησης ή στην όλη διαδικασία παραγωγής και δημιουργίας ενός δίσκου. Και γενικά θα μπορούσε να παίξει σημαντικό συμβουλευτικό ρόλο στην σκηνή κάτι που δεν έγινε."\nΛοιπόν, αυτό που περιγράφεις δεν είναι καμία αδικία. Να πεις ότι μπορούσε να βοηθήσει παραπάνω, να το δεχτώ. Και εγώ θα ήθελα να διοργανώνει κάθε χρόνο ένα φεστιβάλ το χάμμερ με ελληνικές μπάντες, μισές δικής του επιλογής, μισές των αναγνωστών ή κάτι τέτοιο. Και είναι και ωραία ιδέα αυτό που λες για την παραγωγή ενός δίσκου (αν και νομίζω ότι κάτι παρεμφερές έχει γίνει στο παρελθόν). Και μου άρεσε που για ένα φεγγάρι είχε συμβουλές από τον Σάκη των RC σε νέες μπάντες. Έχουν γίνει κανα δυο πραγματάκια, σίγουρα θα μπορούσαν να γίνουν περισσότερα. Το αφιέρωμα του τρέχοντος τεύχους είναι μια πολύ καλή περίπτωση επίσης.\nΑΛΛΑ. (η παρακάτω θέση εκφράζει μόνο εμένα - όπως και όλα τα προηγούμενα φυσικά, αλλά το τονίζω ειδικά τώρα)\nΝα ΧΕΣΩ κάθε μία ελληνική και ξένη μπάντα που περιμένει ΑΠΟ ΚΑΠΟΙΟΝ ΑΛΛΟ, είτε λέγεται Χάμερ, είτε λέγεται Έλληνας μέταλ οπαδός, είτε το κράτος πρόνοιας (αλά Σουηδία), είτε την μαμά τους, να τους σπρώξουν και βοηθήσουν για να κάτσουν να παίξουν ΜΟΥΣΙΚΗ. Διάολε, ήμουν 15 ετών στο Ηράκλειο Κρήτης (πιο φλωρούπολη δεν έχει η Ελλάδα), με ανύπαρκτα τα πάντα να πούμε και ο μόνος λόγος που κάναμε την φάση ήταν για την ΚΑΥΛΑ ΤΗΣ ΜΟΥΣΙΚΗΣ. Δεν μας έδωσε κανείς τίποτα και ποτέ και 3 χρόνια παίζαμε γιατί ήταν μια φανταστική αίσθηση και εμπειρία.\nΜακάρι και υπέροχα να υπάρχει και δίπλα κάποιος να σπρώχνει και να βοηθάει και τι ωραία πράγματι αν είχαμε υπουργείο πολιτισμού που πριμοδοτούσε τα ταλέντα και τι ωραία αν υπήρχε ένα φτηνό Σιέρρα με άτομα της εμπειρίας του Scott Burns και του Metoyer. Αλλά με πορδές δεν βάφονται αυγά και κανείς δεν σου χρωστάει τίποτα μικρέ επίδοξε μουσικέ (δεν απευθύνομαι σε σένα προσωπικά!).\nΕίτε έχεις την καύλα να παίξεις και να γράφεις, είτε δεν την έχεις και είσαι ένας σκατοπόζερος, μίζερος και κακομοίρης που σου φταίνε όλοι και όλα εκτός από εσένα. Ακόμα και σαμποτάζ να σου κάνουν που λέει ο λόγος (0 στο Χάμερ γιατί δεν τους άρεσε η φάτσα σου), στα αρχίδια μου, κάτσε παίξε μουσική γιατί το νιώθεις, όχι για να σου πούνε μπράβο.\nΠω, τα έχω πάρει τώρα, αντί να δοξάζουν τον θεό που έχουν την ευχέρεια να βρίσκονται 4-5 άτομα σε ένα μέρος να τζαμάρουν και να ρέει η μουσική (τι θείο δώρο πράγματι), μυξοκλαίνε γιατί δεν ήρθε κανείς στο λάιβ τους ή δεν αγόρασε το σκατογραμμένο ντέμο τους. ΣΚΑΤΑ ΣΤΗΝ ΜΑΠΑ τους. Σε όποια μάπα δηλαδή *κολλάει* στο Χάμερ, στον κόσμο που δεν πάει στα λάιβ, στην ελληνική κοινωνία που δεν ακούει μέταλ, στα ραδιόφωνα και δεν ξέρω και γω τι άλλο.\n- κλείνει το παραλήρημα, αλήθεια δεν αφορά κανέναν προσωπικά το από πάνω, μιλάω γενικώς για νοοτροπία.\nΘέλω να πω, σωστή η κριτική αλλά η δική μου άποψη είναι ότι τίποτα απολύτως δεν μπορεί να σταθεί εμπόδιο στον μουσικό που νιώθει την ανάγκη να εκφραστεί.\nΣτην ίδια κουβέντα είχε εκφραστεί από αρκετό κόσμο ένα μεγάλο παράπονο για ένα αφιέρωμα στην Ελληνική Σκηνή που είχε γράψει ο Χάρης Καραολίδης (γνωστή μορφή με ένα μπλογκ πολύ καλύτερο από το δικό μου και το δικό σου και ένας από τους αγαπημένους μου συντάκτες στο Χάμερ). Το αφιέρωμα εκείνο ήταν από τα αγαπημένα μου σαν αναγνώστης, με την έννοια ότι το είχα διαβάσει πολλές φορές γελώντας:\nνα αναφερθώ στο αφιέρωμα του Καραολίδη. Εγώ όταν το διάβαζα σχημάτισα την εντύπωση ότι είχε διπλό σκοπό: Να αναφερθεί επι τροχάδην στην ιστορία χρονολογικά/ονομαστικά, πιο πολύ μεταφέροντας το κλίμα της εποχής και κατά δεύτερον να το κάνει με μια ελαφριά διάθεση, στην οποία δεν έλειπε και ο αυτοσαρκασμός. Το κλίμα της εποχής, των αρχών 80ς που η μισή γοητεία είναι ο οτινανισμός και ο ερασιτεχνισμός που βγάζουν αβίαστα καλτιλίκι. Προσωπικά δεν το βρήκα κακόβουλο (ίσως λίγο με τον Κατή αλλά αν υπάρχει ένας που έχει δώσει πολλά δικαιώματα είναι αυτός), το βρήκα πολύ διασκεδαστικό. Μπορεί ο Τσιμπινουδάκης να έχει την τιμητική του ας πούμε με τις διάφορες δηλώσεις ή τα ρετούς μαλλιά με στυλό (έλα τώρα, δεν γέλασες με εκείνη την φωτογραφία;!) αντί για τους Vaal αλλά δεν νομίζω ότι εκείνο το ένθετο σκοπό είχε να καταρτίσει το κοινό δισκογραφικά. Είχε αφηγηματικό/ιστορικό χαρακτήρα (μαζί με συνεντεύξεις αρχαίων συντακτών με κανονικό θάψιμο της "επαγγελματικότητας" του Χάμερ κλπ) για να βγει η εικόνα του "πώς είχαν τα πράγματα τότε". Γραφικά, τιμημένα 80ς. Εγώ το εξέλαβα έτσι. Άλλωστε δεν νομίζω ότι βγαίνει και πολύ κουλ ο ίδιος ο Καραολίδης με εκείνη την ανεκδιήγητη φωτογραφία με τα γάντια του μποξ (Νοκ-Άουτ) [σ.σ.: ο αυτοσαρκασμός είναι καλό πράγμα, για σκεφτείτε το μερικοί το θέμα].\nΚαταλαβαίνω ότι ο Τσιμπινουδάκης τα πήρε στο κρανίο (και απειλούσε να τον κάνει μαύρο στο ξύλο καθότι και επαγγελματίας καρατέκα λέει τώρα) αλλά δεν του δίνω δίκιο, θα έπρεπε να είναι και πιο χοντρόπετσος και με μεγαλύτερη αυτογνωσία (το γραφικόμετρο βάραγε κόκκινο, δεν είναι κακό να το ξέρει). Και αυτό ισχύει γενικότερα. Αν δεν μπορείς να αντέξεις την κοροϊδία όταν ας πούμε βγαίνεις παστωμένος με make up, μην το κάνεις. Γενικώς η ελληνική σκηνή και ο έλληνας μεταλλάς κατά την γνώμη μου πρέπει να σταματήσει να παίρνει τον εαυτό του πολύ στα σοβαρά, ΕΙΔΙΚΑ σε συγκεκριμένα ζητήματα ιερότητας και αναγκαστικού σεβασμού και αλληλεγγύης και (με το συμπάθειο) παπάρια μάντολες. Όλα αυτά κερδίζονται, δεν εξυπακούονται. Μπράβο στα παιδιά που υποστηρίζουν για να υποστηρίξουν και μόνο (ειλικρινά) αλλά αυτό είναι κατά την ταπεινή μου άποψη above and beyond the call of duty.\nΑυτά, κλείνω με την παρατήρηση ότι η Ελληνική Σκηνή έχει κάνει άλματα ποιότητας από την νέα χιλιετία και πέρα, ειδικά τα τελευταία 10 χρόνια περίπου. Προσωπικά μιλώντας αυξήθηκε εκθετικά ο αριθμός ελληνικών κυκλοφοριών που ακούω σε σχέση με τα 90ς και 80ς. Γιατί, σε τελική ανάλυση, μου ακούγονται πολύ-πολύ καλύτερα. Αυτά τα γράφω με απόλυτο σεβασμό στις μπάντες που άνοιξαν τον δρόμο σε όλους τους υπόλοιπους, σε εποχές που η λέξη "αντιξοότητα" δεν αρκεί να περιγράψει τις δυσκολίες, την ασχετοσύνη και την έχθρα των εξωμεταλλάδων. Αρκετές δυσκολίες είχαν για να προσθέσουν και την μίρλα και τις κλίκες και τα μέσα από πάνω εδώ που τα λέμε... Παρόλα αυτά, σαν ακροατής που δεν μου αρέσει κάτι ανάλογα με το πόσο εκτιμώ και σέβομαι έναν μουσικό, πρέπει να είμαι ειλικρινής και να πω ότι η πλειοψηφία της ελληνικής σκηνής της εποχής, για μένα δεν ακούγεται - κυρίως λόγω ΑΘΛΙΩΝ παραγωγών. Ευτυχώς, μεγαλώσαμε πια και υπάρχουν πια μεταλλάδες να σου βγάλουν ήχο και παραγωγή και η νέα γενιά δεν περιμένει θριάμβους και διθυράμβους επειδή έπαιξε ένα λάιβ ή έβγαλε ένα ντέμο... Συνήθως δηλαδή, οι αξιόλογοι σίγουρα...για τους λοιπούς, ξαναδιαβάστε το κείμενο σε bold. Περιμένω το Metal from Hellas ΠΑΡΤ ΤΟΥ, να δούμε τι πρόοδο κάναμε...\nΖήτω η Athens Thrash Attack. Zήτω το θρας. Χέηλ του Released Anger. Γιατί έτσι.\nΗ εικόνα είναι το εξώφυλλο της συλλογής Greece Attacks του 1989, μια κυκλοφορία της FM Records. Ιδανική για να πάρετε μια ιδέα, χωρίς να είναι εξαντλητική προφανώς.\nBlack Sabbath και Bolt Thrower, ο Φανμπόης και ο Μαλάκας\nV for Vic, 3/2012\nTo πρόσφατο φιάσκο με τους Black Sabbath έφερε στο προσκήνιο ένα φαινόμενο που υπάρχει ολόγυρά μας αλλά πολλές φορές αρνούμαστε να το δούμε. Συνήθως διαλέγουμε την ματιά του κυνικού (ρεαλιστή ανάλογα ποιον ρωτήσεις) ή του ρομαντικού (αφελή αντίστοιχα). Την ρομαντική εικόνα μιας μπάντας, που αποτελείται από τις καλύτερες στιγμές τους και τη ματιά της απομυθοποίησης και απογοήτευσης που στηλιτεύει κάθε ατόπημα. Στην πραγματικότητα φυσικά και οι δυο ματιές/όψεις υπάρχουν εξίσου έγκυρες.\nΣτις περιπτώσεις των Τεράστιων αυτό μεταφράζεται σε μάχη (συνήθως καναπεδάτη στο internet) μεταξύ «γνήσιων» οπαδών και “haters”. Ο Dave Mustaine ας πούμε είναι ο τύπος που σφίγγει δόντια , φτύνει στίχους και βγάζει το Rust in Peace. Αλλά είναι και καμμένος τζάνκι και «χριστιανούλης». Οι Metallica είναι ξεπουλημένοι ή άτομα που κάνουν αποκλειστικά το κέφι τους. Οι Maiden έχουν τον καλύτερο μπασίστα, τραγουδιστή και δίσκο κάθε χρόνο εξ ορισμού ή είναι τελειωμένοι δεινόσαυροι, εργοστάσιο παραγωγής χρημάτων. Οι Mastodon είναι τρέντι μπαφόμαγκες ή μια από τις πιο ενδιαφέρουσες μπάντες των τελευταίων ετών.\nΌσο για τους Sabbath... Πείτε μου εσείς. 11/11/11 και ανοίξαμε όλοι σαμπάνιες ξέρω γω. Εγώ σίγουρα πάντως, επιτέλους θα δω Σάμπαθ, δεν θα πεθάνω τόταλ ποζέρι (=μεταλάς που δεν έχει δει Sabbath/Priest/Maiden, αυτοπροσδιορισμός). Και μετά πέφτει ο γκαντεμόσπορος ο μητσοτακικός και αρρωσταίνει ο Tony πρώτα και μετά που το παλεύει, πέφτει ο ξενερόσπορος ο σάπιος. Δεν θα επεκταθώ, στο τελευταίο στάδιο της ζωής τους επιβάλλεται να πάρουν 25% όλοι (η εικόνα πάνω λέει αλήθεια), 40 μύρια – πόσα διάλο είναι- ο καθένας και να Γουστάρουν. Για να τσινάει ο Bill, που λιγότερα έπαιρνε έτσι κι αλλιώς από πάντοτε, ε, της ξεφτίλας θα’ναι. Εγώ το ρίχνω Bill, ασχέτως αν το χειρίστηκε από ερασιτεχνικά έως κουτοπόνηρα, διότι με 40 μύρια τακτοποιείς και τα εγγόνια σου Shozzy. Εγωισμοί και απληστία της κωλάρας. Και επανέρχομαι στο αρχικό θέμα. Η εικόνα των Sabbath που έχει ο πιστός οπαδός (και είναι πολλοί) και αυτό το καπιταλιστικό αίσχος που συμβαίνει είναι δεδομένα αντίθετα.\nΤο πώς κουβαλάει ο καθένας μας αυτές τις δύο πλευρές, την Ιδέα και την Σκληρή Πραγματικότητα, μας ορίζει και μας αποκαλύπτει σαν συζητητές μουσικής. Ο θετικός κομπλεξικός (ο γραφικός με την καλή έννοια, ο φανμπόης) ταυτίζει μουσική και άνθρωπο (γαμάνε αμφότερα) και ο αρνητικός κομπλεξικός (aka μαλάκας) προσπαθεί να χαλάσει την ζαχαρένια του γραφικού. Ο μη-κομπλεξικός αγαπάει την μουσική και τον καλλιτέχνη μαζί με τα ελαττώματα του (ως άνθρωπο). Φρονώ ότι η τελευταία οδός είναι η πιο υγιής, χωρίς να διεκδικώ δάφνες αντι-κομπλεξισμού, το σκίσιμο της εικόνας των 80s Metallica από την πραγματικότητα των Black Album και Load ακόμα στάζει αίμα. Αλλά γενικά, προσπαθώ να μεγαλώσω.\nΚαι να, που φτάνοντας αισίως τα 35, από εκεί που νιώθω ότι έχω κατακτήσει το zen του ψύχραιμου οπαδισμού, με βρίσκω να απαιτώ από τους Black Sabbath το ήθος των Bolt Thrower.\nΟι Bolt Thrower φυλάνε ως κόρη οφθαλμού την αυθεντικότητα, το επίπεδο και το όνομα της μπάντας τους, εις βάρος του κέρδους. Άλλα μεγέθη θα πει κανείς, αν έπαιζαν εκατοντάδες εκατομμύρια μπορεί και να λέγαμε άλλα. Δεν αντιλέγω. Αλλά κανείς δεν μπορεί να αρνηθεί ότι μας ζεσταίνει την καρδούλα ότι παίζουν για ξεφτίλα τιμές, ότι πετάνε δίσκο τους στα σκουπίδια ως ανάξιο του ονόματός τους και δεν πουλάνε σώβρακα Bolt Thrower.\nΤους αγαπάμε περισσότερο για αυτό. Είναι ένα ιδανικό που έχει τεράστια αξία σε μια εποχή ισοπέδωσης των πάντων, σε διδάσκει με την στάση του. Κυρίως, το αγνό συναίσθημα που σου μεταδίδει η μουσική αντικατοπτρίζεται σε μια αντίστοιχη γνησιότητα στα πρόσωπα των μουσικών, η Πραγματικότητα και η Ιδέα ταυτίζονται: Outgunned, outnumbered. Never outclassed.\nΔεν περιμένω οι Sabbath να μην πουλάνε σώβρακα Sabbath, ούτε να παίζουν για 6 λίρες. Περιμένω όμως μετά από τέτοια καριέρα, να μην τους νοιάζει ποιος θα φάει πιο πολύ και αν θα δικαιώσει το brand name του στο συμβόλαιο. Να υπηρετήσουν το όνομα Black Sabbath. Δηλαδή να δώσουν στον κόσμο ακριβώς αυτό που ονειρεύεται σκεπτόμενος την μπάντα. Κολασμένο λάιβ, ανατριχίλες με το κιλό, την αύρα των original 4 (ποιος Clufetos τώρα, έλα, να σοβαρευτούμε), heavy metal ιστορία, last chance to see, let’s go out with a bang! Αντ’αυτού, «ποιος Ward μωρέ, θα πάρει τα ίδια λεφτά με μένα;»\nΣκατά, ποζέρι θα πεθάνω.\nΔημοσιεύτηκε στην αρχική του μορφή τον Μάρτιο του 2012 στο Metal Hammer (V for Vic)\nΕλληνική Σκηνή και Ελληνική Μιζέρια - ανθολόγιο πά...